Cyhoeddwyd 14/08/2018 | Diweddarwyd Ddiwethaf 27/05/2021 | Amser darllen munudau\nY llynedd, cynigiodd Llywodraeth Cymru gyfuno amrywiaeth o grantiau tai a grantiau nad ydynt yn ymwneud â thai a ddarperir i awdurdodau lleol ar hyn o bryd yn un grant mwy. Byddai'r Grant Ymyrraeth Gynnar, Atal a Chefnogi (YGACh) arfaethedig yn cynnwys cyllid ar gyfer rhaglenni blaenllaw megis Cefnogi Pobl, Dechrau'n Deg, Teuluoedd yn Gyntaf a Cymunedau am Waith a Mwy.\nY nod yw lleihau costau gweinyddu er mwyn helpu i gyflawni arbedion effeithlonrwydd o £13 miliwn y flwyddyn, a galluogi awdurdodau lleol i "weithio yn wahanol, mewn ffordd sy'n rhoi mwy o gyfle i lunio gwasanaethau. Bydd hyn yn cefnogi dull sy'n llawer mwy cydgysylltiol, hirdymor ac ataliol o ddarparu gwasanaethau i'r bobl fwyaf agored i niwed yn ein cymdeithas".\nBeirniadodd Cymorth Cymru a sefydliadau tai eraill y newid, gan ddweud y gallai cyllid sydd, ar hyn o bryd, wedi'i neilltuo ar gyfer digartrefedd a gwasanaethau cymorth sy'n ymwneud â thai i grwpiau ymylol gael ei golli i wasanaethau mwy gwleidyddol boblogaidd yng ngrant arfaethedig YGACh fel y blynyddoedd cynnar, ymwelwyr iechyd a gofal plant.\nDywedodd Inside Housing yn ddiweddar fod Llywodraeth Cymru yn gwneud gwaith i ddeall sut y gallai grant ar wahân sy'n canolbwyntio ar wasanaethau sy'n ymwneud â thai yn unig gyflawni amcanion ei waith integreiddio grantiau.\nMae Llywodraeth Cymru yn cynnig cyfuno deg grant a ddarperir ar hyn o bryd i awdurdodau lleol yn un grant mwy o tua £250 miliwn. Mae'r grantiau presennol yn amrywio o ofal plant i gyfiawnder ieuenctid, ac o ddigartrefedd i gyflogadwyedd: Roedd y cynigion gwreiddiol yng nghyllideb ddrafft 2018-19 yn cynnwys tri grant arall, a gafodd eu dileu mewn cynlluniau diweddarach. Y grantiau oedd: cyllid ar gyfer trais yn erbyn menywod, gwasanaethau cam-drin domestig a thrais rhywiol, cydlyniant cymunedol a'r Gwasanaeth Eirioli Cenedlaethol.\nYn 2018-1919, treialwyd y strwythur cyllido newydd mewn dwy ffordd:\nmae saith awdurdod lleol braenaru wedi cael hyblygrwydd llwyr ar draws pob un o'r deg grant, ac\nmae'r 15 awdurdod lleol sy'n weddill wedi cael 15 y cant o hyblygrwydd ar draws pum grant (Cefnogi Pobl, Dechrau'n Deg, Teuluoedd yn Gyntaf, Grant Etifeddol Cymunedau yn Gyntaf a Cymunedau am Waith a Mwy).\nDyrannodd cynigion y gyllideb ddrafft (a gyhoeddwyd ym mis Tachwedd 2017) £252 miliwn ar gyfer un grant newydd arfaethedig YGACh yn 2019-20. Mae hyn yn cynnwys gostyngiad o £13 miliwn o'i gymharu â'r grantiau ar wahân yn 2018-19.\nPan holwyd gan y Pwyllgor Cydraddoldeb, Llywodraeth Leol a Chymunedau (CLlLCh) ar y sail dystiolaeth ar gyfer faint y gellid ei arbed mewn costau gweinyddu drwy gyfuno grantiau, dywedodd Arweinydd y Tŷ mai rhagdybiaeth weithredol y Llywodraeth oedd y gellid gwneud arbedion o 10 y cant drwy leihau costau gweinyddol, heb wneud toriadau i wasanaethau.\nRoedd y rhagdybiaeth hon yn seiliedig ar adroddiad Swyddfa Archwilio Cymru, sef Rheoli Grantiau yng Nghymru, sy'n nodi y caiff "costau gweinyddu a rheoli eu rhannu rhwng cyllidwyr a'r rhai sy'n derbyn y grantiau ac fel arfer maent yn cyfrif am o leiaf 10 y cant o'r arian", ond hefyd bod "rhai risgiau ynghlwm wrth unrhyw ymgais i lacio ar y rheolaethau dros wario arian grant". Mae costau gweinyddu yn ariannu gweithgareddau megis prosesau ymgeisio, hyrwyddo, ymgynghori, monitro a gwerthuso cynlluniau.\nGwnaeth y Pwyllgor CLlLCh amrywiaeth o argymhellion ynghylch y cynigion yn ei adroddiad (PDF, 1.9MB) ar gyllideb ddrafft 2018-19, gan gynnwys:\nymrwymo i ailfuddsoddi'r arbedion effeithlonrwydd arfaethedig o £13 miliwn yn ôl yn y Grant Ymyrraeth Gynnar, Atal Problemau a Chefnogaeth;\ncymryd camau i sicrhau na fydd unrhyw arbedion effeithlonrwydd a wneir o 2019-20 ymlaen yn arwain at ostyngiad yn lefel y gwasanaethau;\namlinellu'r sail dystiolaeth a'r rhesymeg dros y penderfyniad;\nnodi pa drefniadau sydd ar waith i fonitro canlyniadau, er mwyn sicrhau nad yw dadneilltuo yn achosi i bobl sy'n agored i niwed lithro i'r bylchau yn y gwasanaethau;\nsicrhau y clustnodir, mewn rhyw ffordd, y cyllid ar gyfer gwasanaethau tai a gwasanaethau nad ydynt yn ymwneud â thai a ariennir trwy'r Grant; a\nsicrhau bod y Gronfa newydd yn dryloyw trwy ymrwymo i gasglu a chyhoeddi manylion yr union wasanaethau, yn enwedig gwasanaethau a fydd yn mynd i'r afael â digartrefeddd, a gaiff eu hariannu ym mhob awdurdod lleol sy'n cymryd rhan yn y cyfnod treialu yn 2018-19.\nNodwyd yn ymateb (PDF, 338KB) Llywodraeth Cymru:\nNid oes penderfyniad terfynol wedi’i wneud o ran creu grant Ymyrraeth Gynnar, Atal Problemau a Chefnogaeth yn 2019-20. Fodd bynnag, os bydd Gweinidogion yn penderfynu bwrw ymlaen bydd yn parhau i fod yn grant wedi’i glustnodi gyda’r cyllid wedi’i ddiogelu a fydd i’w ddefnyddio o fewn y meini prawf a osodir ar gyfer y grant newydd yn unig, a byddai [hwn yn] cael ei fonitro’n ofalus. Mae’n hollol hanfodol bod gwasanaethau ar gyfer pobl sy’n agored i niwed yn cael eu diogelu ac rydym wedi ymrwymo i sicrhau y caiff cyllid sy’n cefnogi gwasanaethau ataliol anstatudol ei ddiogelu.\nYm mis Mai 2018, nododd Pwyllgor Cyfrifon Cyhoeddus y Cynulliad, er "y gallai fod lle i integreiddio rhaglenni grant yn well er mwyn sicrhau gwell canlyniadau, mae gennym amheuon difrifol am y ffordd y datblygwyd ac y cyhoeddwyd y cynigion ar gyfer y grant integredig newydd ym manylion cynigion cyllideb Llywodraeth Cymru".\nMae'r adroddiad hefyd yn tynnu sylw at y ffaith bod "nifer o ddiffygion mawr yn parhau gyda'r ffordd y caiff y Rhaglen Cefnogi Pobl ei llywodraethu a'i rheoli."\nBeth yw barn y bobl sydd yn y sector?\nMynegodd sawl sefydliad, gan gynnwys Cymorth Cymru, Cymorth i Ferched Cymru a'r Sefydliad Tai Siartredig (STS) bryder ynghylch y dull, yn enwedig ei effaith ar wasanaethau sy'n ymwneud â thai. Maent o'r farn y bydd yn gwneud y canlynol:\nCreu perygl o wanhau’r ffocws ar ddigartrefedd – gan fod y grantiau a gynhwysir yn amrywio'n fawr – o gefnogi pobl i gyfiawnder ieuenctid a gofal plant – mae perygl y bydd arbenigedd yn cael ei golli, ac na fydd y fframwaith canlyniadau, y canllawiau na'r gwaith comisiynu yn canolbwyntio ar ddigartrefedd;\nArwain at wario cyllid ar gynlluniau sy'n fwy poblogaidd yn lleol - mae rhanddeiliaid yn dadlau bod mwy o berygl y byddai toriadau i gynlluniau hanfodol, nad ydynt wedi'u neilltuo mwyach, i bobl sy'n agored i niwed, sy'n llai poblogaidd yn lleol (megis cynlluniau llety â chymorth i bobl sy'n gadael gofal, pobl sydd â phroblemau iechyd meddwl a phobl sy'n ffoi rhag cam-drin domestig) na chyllid ar gyfer cynlluniau gofal plant neu gyflogadwyedd;\nCynnig llai o sicrwydd i landlordiaid a benthycwyr, a allai arwain at lai o fuddsoddiad mewn cynlluniau llety â chymorth;\nPartneriaethau presennol – mae rhanddeiliaid yn dadlau mai un o nodau'r YGACh yw gwneud i gynlluniau grant weithio'n well gyda'i gilydd, ond maent yn dadlau bod "llawer o gomisiynwyr, landlordiaid a darparwyr Cefnogi Pobl eisoes yn cydweithio’n dda gyda chomisiynwyr a darparwyr grantiau a ffrydiau cyllido eraill", a\nThystiolaeth o Loegr – mae'r adroddiad yn nodi bod diddymu’r arfer o glustnodi cyllid ar gyfer Cefnogi Pobl yn Lloegr wedi cael 'effaith ddinistriol' ar lawer o wasanaethau cymorth ym meysydd digartrefedd a thai. Tynnodd adroddiad gan y Swyddfa Archwilio Genedlaethol yn 2014 sylw at ostyngiadau gwariant cyfartalog ar wasanaethau cymorth sy'n ymwneud â thai yn Lloegr o 45 y cant rhwng 2010-11 a 2014-15.\nYm mis Mehefin 2018, awgrymodd rhanddeiliaid yn y sector tai ddatrysiad cyllid newydd, sy'n cyfuno'r holl gyllid digartrefedd a chyllid sy'n ymwneud â thai yn un grant, a'r holl gyllid nad yw'n ymwneud â thai'n un arall:\nAr 2 Awst, adroddodd Inside Housing fod Llywodraeth Cymru yn gwneud gwaith cwmpasu ar gyfer grant gwasanaethau newydd sy'n ymwneud â thai fel dewis arall i'r cynigion gwreiddiol, ond dywedodd na wnaed penderfyniad eto ar ddyfodol un grant posibl. Mae gwefan Llywodraeth Cymru hefyd yn nodi ei bod yn comisiynu gwerthusiad annibynnol yn 2018-19 i helpu i lywio'r penderfyniad.\nFfynhonnell y ddelwedd: Cymorth Cymru, Materion Tai 2018\n#CydraddoldebaHawliauDynol #Cymunedau #Tai


Ein Blaenoriaethau: Iechyd a Llesiant - Literature Wales\nHafanCynllun Strategol - Prif DudalenEin NodauEin Blaenoriaethau: Iechyd a Llesiant\nEin Blaenoriaethau: Iechyd a Llesiant\nCefnogi llesiant unigolion a chymunedau, gan ddefnyddio llenyddiaeth fel grym iachaol i gryfhau gwasanaethau\nDros nos, mae pandemig COVID-19 wedi effeithio’n ddirfawr ar y ffyrdd y mae pobl yn gallu ymwneud â’i gilydd. Mae’r newidiadau hyn eisoes wedi gwaethygu’r lefelau uchel o ynysigrwydd cymdeithasol ac unigrwydd y mae llawer o bobl yn y Deyrnas Unedig yn eu profi. Mae mwy o unigrwydd yn ei dro’n effeithio ar iechyd meddwl a llesiant pobl, gan arwain at fwy o bwysau ar y sector iechyd a’r economi. Bydd hyn yn gryn her yn y cyfnod adfer ar ôl Covid.\nMae profion clinigol wedi dangos bod darllen ac ysgrifennu creadigol yn fuddiol i’n llesiant, yn gorfforol ac yn feddyliol ill dau. Mae llenyddiaeth yn adnodd economaidd grymus y gellir ei ddefnyddio i fynd i’r afael mewn ffordd gadarnhaol â rhai o’r problemau hyn, a gall gyfrannu at wella bywydau pobl Cymru.\nBeth fyddwn ni’n ei wneud?\nByddwn ni’n gweithio tuag at greu Cymru iachach:\nDrwy ddarparu prosiectau cyfranogi mewn amrywiaeth eang o gymunedau, ysgolion a gwasanaethau gofal iechyd, byddwn ni’n helpu i greu Cymru iachach ac yn defnyddio grym llenyddiaeth i fynd i’r afael â phroblemau iechyd a llesiant, gan gynnwys gorbryder, iselder, unigrwydd ac ynysigrwydd.\nByddwn ni’n mesur effaith llenyddiaeth:\nByddwn ni’n gosod canlyniadau mesuradwy ar gyfer ein prosiectau, sef gwella sgiliau, hyder a gallu cyfranogwyr i fynd ati i gymryd rhan yn eu cymunedau, dod o hyd i waith, neu o bosibl sicrhau gwell deilliannau dysgu yn yr ysgol.\nByddwn ni’n meithrin perthnasau llwyddiannus:\nByddwn ni’n ehangu ac yn datblygu ein partneriaethau yn y sector iechyd, gan gynnwys ein partneriaeth â Choleg Brenhinol y Seiciatryddion yng Nghymru, byrddau iechyd lleol, a Rhwydwaith Iechyd a Llesiant Celfyddydau Cymru, i sicrhau bod ein prosiectau’n cael effaith er gwell. Law yn llaw â’r sector celfyddydau yn ehangach, byddwn ni’n edrych ar ffyrdd o wreiddio llenyddiaeth mewn rhaglenni presgripsiynu cymdeithasol fel ffurf ar driniaethau ataliol, iachaol a lliniarol, ac yn gweithio i gyflwyno prosiectau peilot llwyddiannus ar raddfa ehangach drwy Gymru gyfan.\nPam blaenoriaethu Iechyd a Llesiant?\nGolygodd y cyfnod clo a chyfyngiadau cadw pellter pandemig COVID-19 fod y ffordd roedd pobl yn gallu ymwneud â’i gilydd wedi newid yn ddirfawr, a hynny dros nos. Mae’r newidiadau hyn eisoes wedi gwaethygu’r lefelau uchel o ynysigrwydd cymdeithasol ac unigrwydd y mae llawer o bobl yn y Deyrnas Unedig yn eu profi. Mae mwy o ynysigrwydd yn ei dro yn effeithio ar iechyd meddwl a llesiant pobl ac yn gwaethygu ffactorau iechyd ac economaidd eraill, sy’n golygu y bydd hon yn her o bwys yn ystod y cyfnod adfer ar ôl y pandemig. At hynny, mae bron i draean plant Cymru bellach yn byw mewn tlodi ac mae hwn yn ffigur sydd wedi gwaethygu yn sgil pandemig COVID-19. Mae tlodi ac anghydraddoldebau’n achosi heriau economaidd-gymdeithasol sylweddol, ac mae cysylltiad agos rhwng y rhain a lefelau llythrennedd isel, unigrwydd, ynysigrwydd, allgáu cymdeithasol, problemau iechyd meddwl, salwch corfforol, cam-drin sylweddau, troseddu a thrais.\nDangoswyd bod ymwneud â gweithgareddau celfyddydol, gan gynnwys darllen ac ysgrifennu creadigol, yn gwella llesiant pobl, yn gorfforol a meddyliol ill dau. Yn 2019, cyhoeddwyd yr adroddiad tystiolaeth mwyaf erioed am y celfyddydau ac iechyd, a hwnnw’n rhoi sylw i ganfyddiadau dros 3,500 o astudiaethau cyhoeddedig ac yn rhoi trosolwg manwl o’r modd y mae’r celfyddydau’n gallu hybu iechyd yn fyd-eang. Mae tystiolaeth benodol am fanteision darllen yr un mor drawiadol, gan gynnwys tystiolaeth gan y Reading Agency (ein prif bartner wrth ddarparu’r cynllun Ffrindiau Darllen yng Nghymru). At hynny, yn ôl ymchwil gan y National Literacy Trust yn 2018 a edrychai ar lesiant meddyliol, darllen ac ysgrifennu, mae llesiant meddyliol plant sy’n mwynhau darllen ac ysgrifennu yn eu hamser rhydd yn well o lawer na llesiant meddyliol cyfoedion nad ydyn nhw’n gwneud hynny.\n“Roedd y gweithdy ysgrifennu hwn yn ffordd unigryw o fynegi sut rydyn ni fel pobl ifanc yn teimlo am ein trafferthion ein hunain a thrafferthion pobl eraill gydag iechyd meddwl. O’r dechrau i’r diwedd, gallen ni fod yn ni’n hunain, ac rydyn ni’n ddiolchgar inni gael y cyfle a’r llais” Cyfranogwr yn ein prosiect Bridging the Gap, mewn partneriaeth â Mind Casnewydd.\nRydyn ni’n gwybod bod ymwneud â llenyddiaeth yn gallu helpu i fynd i’r afael â rhai o’r problemau hynod heriol hyn. Er na all hynny leihau tlodi, mae’n gallu helpu pobl i ddygymod yn well â straen, yn ogystal â gwella llesiant cyffredinol pobl a lleddfu gorbryder ac unigrwydd. Mae hefyd yn gallu gwneud pobl yn hapusach a rhoi hwb i’w hunanhyder, ynghyd â chyfrannu at greu cymunedau mwy cysylltiedig a chydlynus. Mae’r dystiolaeth o’r effaith yn gryf wrth edrych ar nifer o’n prosiectau cyfranogi cymunedol ni’n hunain.\nTeimlai 82% o’r cyfranogwyr a gymerodd ran yn ein Prosiect Awduron Preswyl fod ganddyn nhw ‘fwy o hyder yng ngrym eu llais’ Mae llawer o’n gwaith yn y maes hwn wedi cyrraedd rhai o’r bobl fwyaf agored i niwed ac ymylol yn y gymdeithas, gan gynnwys pobl mewn cartrefi gofal, ffoaduriaid a phobl sy’n byw gydag anableddau meddyliol a chorfforol.\nNawr yn fwy nag erioed, dylid defnyddio llenyddiaeth i drin cynnydd sydyn mewn salwch meddyliol a chorfforol hirdymor, ac mae modd gwneud hynny mewn unrhyw leoliad yng Nghymru, bron iawn. Mae llenyddiaeth yn adnodd grymus (a rhad) i wella canlyniadau llesiant, a gall wneud cyfraniad aruthrol at wella bywydau pobl Cymru. Gall hefyd fod yn fodd o greu gweithluoedd a chymunedau mwy gwydn, ac mae’n bosibl ei ddefnyddio law yn llaw â chamau ataliol eraill i wella afiechyd (ac afiechyd meddyliol yn enwedig).\n“Ar hyn o bryd, mae gan bawb ohonon ni gynifer o bryderon, ac am yr awr hon gallwn ni ddianc i le brafiach, gwell. Mae’r gweithdai hyn yn fwynhad pur.” Unigolyn sy’n dioddef o boen cronig a chyfranogwr yn ein rhaglen Gwaith Comisiwn i Awduron\nCyfranogi: Gwaith Comisiwn i Awduron a Ffrindiau Darllen\nByddwn ni’n ehangu ac yn datblygu ein partneriaethau cryf yn y maes iechyd a llesiant, gan gynnwys gyda Choleg Brenhinol y Seiciatryddion yng Nghymru, y Reading Agency, byrddau iechyd lleol, a Rhwydwaith Iechyd a Llesiant Celfyddydau Cymru. Byddwn ni’n chwilio am ffyrdd o gydweithio yn y tymor hir er mwyn i raglenni presgripsiynu cymdeithasol gynnwys mwy o weithgareddau llenyddol. Byddwn ni hefyd yn gweithio gyda phartneriaid i ehangu prosiectau a’u cyflwyno drwy Gymru gyfan.\nDatblygu Awduron: Cyfleoedd hyfforddi, mentora a chysgodi i awduron\nByddwn ni’n gwella sgiliau ein hawduron eto, fel bod ganddyn nhw’r hyder a’r sgiliau i weithio mewn lleoliadau cymunedol ac ar brosiectau ymgysylltu. Byddwn ni’n cynnig cyfleoedd mentora a chysgodi arbenigol i awduron sy’n awyddus i ddysgu sgiliau newydd, a byddwn ni’n chwilio am ffyrdd newydd o weithio mewn lleoliadau cyfranogol, fel ysbytai, carchardai, a chartrefi gofal.\nDiwylliant Llenyddol Cymru: Awduron preswyl a llysgenhadon\nByddwn ni’n gweithio gyda phartneriaid a chyrff cenedlaethol i gefnogi penodi Awduron Preswyl ar gyfer blaenoriaethau penodol (e.e. gyda Chomisiynydd Cenedlaethau’r Dyfodol, y Comisiynydd Plant, y Comisiynydd Pobl Hŷn, elusennau amgylcheddol, byrddau iechyd a chyrff cyhoeddus eraill).\nNôl i Ein Nodau


Rhwydweithiau Preifat Rhithwir (VPN) - Wales\nRhwydweithiau Preifat Rhithwir (VPN)\nMae pob Rhwydwaith Preifat Rhithwir yn darparu’r un gwasanaeth sylfaenol: darparu swyddogaeth amgryptio o’r dechrau i’r diwedd ar gyfer unrhyw ddata a anfonir drwyddo. Nid yw’r amgryptiad hwn yn atal eich data rhag cael eu rhyng-gipio … yn hytrach, mae’n golygu y bydd y sawl sy’n darllen cynnwys eich data yn gweld testun annealladwy. Mae modd torri pob math o amgryptiad, hynny yw gallai’r sawl sy’n rhyng-gipio’r data dorri’r amgryptiad, mewn egwyddor. Mae’r system gyfan yn dibynnu ar y ffaith y byddai’r pŵer cyfrifiadura y byddai ei angen i dorri’r amgryptiad yn costio llawer mwy na’r hyn y gellid ei ennill a gallai gymryd amser afresymol o hir.\nYmddengys y byddai’r amgryptiad hwn o’r dechrau i’r diwedd yn beth da, ond mae’n dibynnu i raddau helaeth ar ble mae’r dechrau a’r diwedd. Yn draddodiadol, defnyddiwyd VPNau i hwyluso trefniadau gweithio o bell; dyma lle mae’r VPN yn cysylltu rhwydwaith y cwmni ar un pen a’r ddyfais sy’n cael ei defnyddio, o bell, gan y gweithiwr ar y pen arall. Mae’r math hwn o VPN wedi cael ei ddefnyddio’n llwyddiannus ers llawer o flynyddoedd ac mae’n creu ‘twnnel’ wedi’i amgryptio rhwng cyfrifiadur y gweithiwr a’r rhwydwaith corfforaethol, gan felly wneud cyfrifiadur y gweithiwr yn rhan o’r rhwydwaith (yn rhithwir). Mae hyn yn cynrychioli cysylltiad diogel rhwng cyfrifiaduron dibynadwy y mae’r un sefydliad yn berchen arnynt.\nYn wahanol i’r enghraifft uchod lle mae’r cysylltiad diogel rhwng cyfrifiaduron dibynadwy, mae’r math hwn o VPN yn cysylltu cyfrifiadur y cwsmer ar un pen a gweinyddion darparwr y VPN ar y pen arall. Felly, pan fydd y darparwyr hyn yn hysbysebu ‘prosesau cyfathrebu diogel o’r dechrau i’r diwedd’, dim ond cyn belled â’u safleoedd y mae hyn yn mynd. Caiff unrhyw gyfathrebiad anniogel a anfonir gennych ei ddiogelu gan y VPN o’ch dyfais cyn belled â chyfrifiaduron darparwr y VPN, ond yna bydd yn dychwelyd i’w gyflwr anniogel i gwblhau ei daith o’r man hwnnw. Mae hyn yn golygu, pan fyddwch yn defnyddio’r math hwn o VPN, rydych yn rhoi llawer iawn o ymddiriedaeth yng ngonestrwydd darparwr y VPN.\nYn yr achos hwn, gallai darparwr eich VPN weld popeth rydych yn ei wneud, pob gwefan rydych yn ymweld â hi a chynnwys unrhyw gyfathrebiadau y byddwch yn eu hanfon. Yn achos cyfathrebiadau diogel – er enghraifft gwefan sydd â’r “s” ar ddiwedd y cyfeiriad HTTP a chlo clap gwyrdd – ni fydd yn gallu gweld cynnwys unrhyw ddata y byddwch yn eu hanfon. Pe baech yn mewngofnodi i system fancio ar-lein, er enghraifft, ni fyddai’n gweld unrhyw fanylion fel enwau defnyddiwr, cyfrineiriau na manylion eich cyfrifon. Fodd bynnag, byddai’n gallu gweld pa fanc rydych yn ei ddefnyddio a chael rhestr o bob gwefan rydych yn ymweld â hi, pob cyfrifiadur rydych yn cysylltu ag ef a pha wasanaeth e-bost rydych yn ei ddefnyddio tra byddwch yn defnyddio ei wasanaeth.\nFelly, pan fyddwch yn defnyddio’r math hwn o VPN i ddefnyddwyr, byddwch yn ymddiried yn y darparwr i beidio â defnyddio eich data mewn ffordd a fyddai’n annerbyniol yn eich barn chi. Mae’r rhan fwyaf o’r gwasanaethau hyn yn honni nad ydynt yn cadw unrhyw gofnodion o’r hyn rydych yn ei wneud ar-lein, ond nid oes ganddynt unrhyw ffordd o brofi hyn. O ystyried y ffaith y gallent fod â chofnod o’r holl wefannau rydym yn ymweld â nhw ac y gallent fod wedi gweld cynnwys unrhyw gyfathrebiadau sydd fel arall yn anniogel, rydych yn ymddiried ynddynt i beidio â chadw’r wybodaeth a pheidio â’i defnyddio at ddibenion fel proffilio a hysbysebu wedi’i dargedu, naill ai ar eu rhan nhw eu hunain neu ar gyfer trydydd partïon.\nMae llawer o’r hysbysebion ar gyfer VPNau defnyddwyr yn honni eu bod yn caniatáu i chi dwyllo gwasanaethau ar-lein i feddwl eich bod mewn lleoliad daearyddol gwahanol, gan eich galluogi i gael mynediad at wasanaethau nad ydynt ar gael yn eich ardal chi. Mae mwy o wasanaethau fel Netflix a BBC iPlayer yn sylweddoli hyn ac, ar ôl sylwi bod y defnyddiwr yn ceisio cuddio ei leoliad gwirioneddol, byddant yn ei atal rhag cael mynediad at y gwasanaeth. Mae rhai darparwyr hefyd yn crybwyll y bydd defnyddio eu systemau yn cuddio rhai gweithgareddau amheus eraill rhag eich ISP, rhywbeth nad yw Get Safe Online yn ei oddef.\nMantais wirioneddol VPN defnyddwyr yw pan fyddwch yn defnyddio llecynnau Wi-Fi, fel llecynnau mewn caffis ac ystafelloedd mewn gwestai, lle gellid clustfeinio’n hawdd ar eich cyfathrebiadau os nad yw’r Wi-Fi wedi’i ddiogelu. Yn yr achos hwn, ni fyddai VPN yn atal y wybodaeth rhag cael ei rhyng-gipio ond, fel uchod, byddai’n ei gwneud yn annarllenadwy. Yn yr achos hwn, dylech gofio nad ydych yn dileu’r risg, dim ond yn ei symud o’r Wi-Fi lleol i gyfrifiaduron darparwr y VPN.\nYn achos VPN a ddarperir gan eich sefydliad i gael mynediad at ei rwydwaith, mae’r broses gyfathrebu o’r dechrau i’r diwedd rhwng cyfrifiaduron dibynadwy ac, os caiff ei ffurfweddu’n gywir, dylid ystyried ei fod yn ddiogel.\nCyn defnyddio VPNau defnyddwyr, dylech ystyried\nI ba raddau rydych yn ymddiried yn y darparwr.\nPa iawndal a allech ei gael gan gwmni nad yw, yn ôl pob tebyg, wedi’i leoli yn y DU.\nA oes wir angen i chi ddefnyddio Wi-Fi agored yn hytrach na’ch data 3G, 4G neu 5G sy’n fwy diogel yn gynhenid.\nA yw VPN defnyddwyr werth y ffi danysgrifio mewn gwirionedd gan mai dim ond symud y risg ydych chi mewn gwirionedd.


BBC - Yr arweinwyr: Kirsty Williams\nDiweddarwyd: Dydd Llun, 2 Mai 2011, 17:37 GMT 18:37 UK\nKirsty Williams yw arweinydd benywaidd cyntaf y Cynulliad\nY fenyw gyntaf i gael ei hethol i arwain plaid Gymreig erioed, mae Kirsty Williams yn arwain ei hymgyrch etholiadol gyntaf a'r un anoddaf i'w phlaid yn hanes y Cynulliad.\nCymerodd yr awenau oddi wrth Mike German pan ymddeolodd arweinydd cyntaf y blaid yn y Cynulliad yn 2008.\nBryd hynny, breuddwyd gwrach oedd gweld y Democratiaid Rhyddfrydol yn ffurfio llywodraeth yn San Steffan.\nOnd mae gwireddu'r freuddwyd Brydeinig honno ar ôl yr etholiad y llynedd wedi creu hunllef i Kirsty Williams yng Nghymru wrth i boblogrwydd y blaid bylu o ganlyniad i doriadau'r Llywodraeth yn Llundain.\nO sôn am 'cynllun 31' yn fuan wedi cael ei hethol - mwyafrif i'w phlaid yn y Cynulliad - bydd Kirsty Williams yn falch o gadw chwe sedd bresennol y blaid.\nMs Williams yw'r ieuengaf o'r arweinyddion.\nYmunodd â'r Democratiaid Rhyddfrydol yn 15 oed ac mae wedi diolch ar sawl achlysur i'r diweddar Richard Livsey, Arglwydd Talgarth, am ei meithrin yn y blaid a'i chroesawu fel merch ysgol ar ymweliad â San Steffan.\nBu'n gweithio i Goleg Sir Gâr ac yn y byd marchnata, a sefyll - yn aflwyddiannus - yn sedd seneddol Ogwr yn 1997 cyn ymgyrchu'n frwd o blaid y Cynulliad yn refferendwm y flwyddyn honno a'i dewis fel ymgeisydd ym Mrycheiniog a Maesyfed yn 1999.\nRoedd hi ymhlith yr ifancaf i gael eu hethol i'r Cynulliad cyntaf, ac yn ystod y 12 mlynedd ers hynny, mae'r wraig 40 oed wedi rhoi genedigaeth i dair merch yn ogystal â chynyddu ei phleidlais yn ei hetholaeth ym mhob etholiad.\nMae hi'n byw ar fferm yn ei hetholaeth gyda'i gŵr a'i phlant a phan mae amser yn caniatáu mae'n helpu gyda gwaith bob dydd y fferm.\nFel arweinydd, mae Ms Williams yn fwyaf adnabyddus efallai am ei hymosodiadau ar glymblaid Llafur-Plaid Cymru - ers misoedd bellach mae hi a'i thîm wedi bod yn datgelu gwastraff honedig yng ngweinyddiaeth y llywodraeth.\nNodwedd ganolog o ymgyrch y Democratiaid Rhyddfrydol yw personoliaeth ei harweinydd tanllyd - mae lluniau niferus ohoni yn y maniffesto.\nEr ei bod yn gwadu cywilyddio tuag at fod mewn clymblaid â'r Ceidwadwyr yn San Steffan -prin fu ymweliadau arweinydd y blaid Brydeinig Nick Clegg â Chymru yn ystod ymgyrch 2011.\nGobaith y blaid fydd perswadio'r cyhoedd bod gwahaniaeth mawr rhwng y Democratiaid Rhyddfrydol Prydeinig a'r Democratiaid Rhyddfrydol yng Nghymru.


Jenny Rathbone AM - Proffil Aelod o'r Cynulliad\nCafodd Jenny Rathbone ei geni yn Lerpwl a bellach mae’n byw yn Llanedern yng Nghaerdydd. Mae ganddi ddau o blant. Mae Jenny yn weithgar yn y gymuned leol ac yn credu y gall pethau da ddigwydd pan fydd cymunedau'n gweithio gyda'i gilydd.\nBu Jenny’n gwneud gwaith teledu ym maes materion cyfoes, fel ymchwilydd a newyddiadurwr ar World in Action i Granada, cynhyrchydd y rhaglen Money Programme i’r BBC, a pheth amser yn gweithio ar Women’s Hour i BBC Radio 4.\nBu Jenny’n Gadeirydd Panelau Adolygiad Annibynnol ar gyfer cwynion i’r GIG yn Llundain rhwng 1996 a 2003.\nRhwng 2002 a 2007, roedd Jenny’n rheolwr rhaglenni ar y rhaglen flaengar Cychwyn Cadarn yng ngogledd Llundain, a sefydlodd ddwy ganolfan i blant, gan gynnwys gwasanaeth cyn-enedigol braenaru cenedlaethol yn cynnig dosbarthiadau rhianta a chymorth bwydo ar y fron gyda chlinigau a oedd yn cael eu harwain gan fydwragedd.\nBu Jenny’n gweithio fel y cynrychiolydd lleyg ar Bwyllgor Gwaith Proffesiynol Ymddiriedolaeth Gofal Sylfaenol Islington, gan weithio gyda meddygon, nyrsys a gweithwyr iechyd cysylltiedig proffesiynol i wella gofal sylfaenol rhwng 2002 a 2006.\nCafodd Jenny Rathbone ei ethol i'r Cynulliad Cenedlaethol ym mis Mai 2011 ar ôl trechu'r Democratiaid Rhyddfrydol yn etholaeth Canol Caerdydd. Ym mis Mai 2016, cynyddodd ei mwyafrif dros 2,000 y cant.\nMae Jenny yn mynychu cyfarfodydd PACT o amgylch yr etholaeth i sicrhau bod yr Heddlu a Chyngor Caerdydd yn gweithio'n effeithiol gyda'r gymuned i leihau troseddu a mynd i'r afael ag ymddygiad gwrthgymdeithasol.\n"Rwy'n credu ei bod yn hanfodol bod pob plentyn yn cael dechrau teg mewn bywyd. Dyna pam fy mod i mor gefnogol o raglen Dechrau'n Deg Llywodraeth Llafur Cymru a pham fy mod i'n llywodraethwr ysgol.\n"Yn gynharach yn fy ngyrfa, roeddwn i'n rheolwr rhaglenni ar gyfer rhaglen hynod lwyddiannus Cychwyn Cadarn. Llwyddwyd i greu canolfannau blaengar i blant, gan ddod â gwasanaethau i'r mannau y mae pobl yn byw ac adfywio'r ardal leol.\n"Rwyf wastad wedi gweithio gyda chymdeithasau tenantiaid a sefydliadau cymunedol i fynd i'r afael â phroblemau tai, cyffuriau a throseddu, sy'n effeithio ar fywydau pob un ohonom.\n"Rwy'n gefnogwr brwd o'r Gwasanaeth Iechyd Gwladol ac yn falch o'r ffaith y cafodd ei greu gan Aneurin Bevan pan oedd yn Weinidog Iechyd a Thai ar ôl yr Ail Ryfel Byd. Rwyf wedi gwasanaethu ar ymddiriedolaeth iechyd, ac wedi cadeirio panelau cwynion annibynnol y GIG - felly rwy'n gwybod sut y dylai pethau weithio.\n"Yn fy 20 mlynedd mewn newyddiaduraeth teledu, dysgais i sut y mae pethau'n gweithio yng ngwleidyddiaeth Prydain, a lle mae angen i bethau newid. Bûm yn gweithio ar World in Action i Granada a Money Programme y BBC. Yn aml, mae'r straeon y gweithiais arnynt bryd hynny yn uniongyrchol berthnasol i faterion heddiw. Mae hyn yn sicr yn wir yn achos y gyfres Channel 4 y cynhyrchais am yr argyfwng dyledion rhyngwladol.\n"Rwy'n gefnogwr cryf o'r undebau llafur, ac rwy'n aelod o Unite. Rwy'n falch o fod yn noddwr o Ymddiriedolaeth Menywod Hayaat, ac yn gyfarwyddwyr o Living Room, sy'n helpu pobl sy'n brwydro yn erbyn caethiwed."\n"Yn y Senedd, fy mhrif ddiddordebau yw iechyd, addysg, a sicrhau bod y Llywodraeth a phob gwasanaeth cyhoeddus yn darparu tai, trafnidiaeth a systemau ynni cynaliadwy, fel sydd wedi'i nodi'n glir yn Neddf Llesiant Cenedlaethau'r Dyfodol (2015)."\nMae Jenny yn eistedd ar y Pwyllgor Newid Hinsawdd, Amgylchedd a Materion Gwledig a'r Pwyllgor Cydraddoldeb, Llywodraeth Leol a Chymunedau.


Gwrandawiadau | GCC\nComplain about the GCC and provide feedback\nRe-joining the register\nUsing the approved logos\nCertificates of Current Professional Status/ Registration status\nIonising radiation and the use of X rays\nMental Health Resource Pack\nHome / Cymraeg / Pryderon am Ceiropractydd / Gwrandawiadau\nMae'r adran hon yn darparu mwy o wybodaeth am wrandawiadau ffurfiol y Pwyllgorau Ymddygiad Proffesiynol ac Iechyd.\nGwybodaeth i Dystion\nYnglŷn â Gwrandawiadau\nFel rhan o'n dyletswydd i amddiffyn y cyhoedd rydym yn cynnal gwrandawiadau mewn achosion am weithwyr proffesiynol ceiropracteg.\nMae gwrandawiad yn achos ffurfiol lle mae aelodau’r Pwyllgor Ymddygiad Proffesiynol (CSP) neu’r Pwyllgor Iechyd (HC) yn ystyried yr honiadau o gŵyn a gyfeiriwyd gan y Pwyllgor Ymchwilio. Fel arfer mae tri aelod pwyllgor, a bydd un ohonynt yn geiropractydd. Bydd bargyfreithiwr annibynnol hefyd yn eistedd gyda'r pwyllgor i roi cyngor cyfreithiol iddo.\nFel rheol, cynhelir gwrandawiadau yn gyhoeddus. Mae hyn yn golygu y gall unrhyw un fod yn bresennol. Weithiau gellir cynnal gwrandawiad, neu ran o wrandawiad, yn breifat os yw gwybodaeth gyfrinachol neu agos atoch i'w hystyried; neu os yw'r achos yn cynnwys plentyn neu oedolyn bregus.\nDadlir yr achos gan ddau dîm cyfreithiol - cynrychiolir y GCC gan fargyfreithiwr neu gyfreithiwr, neu'r ddau efallai. Fel arfer bydd gan y ceiropractydd fargyfreithiwr neu gyfreithiwr i gyflwyno ei achos mewn ymateb i'r honiadau y mae'r GCC wedi'u gwneud.\nYn ystod gwrandawiad, bydd y pwyllgor yn gwrando ar yr holl dystiolaeth ac yn penderfynu a yw'r ceiropractydd yn euog neu'n ddieuog o ymddygiad proffesiynol annerbyniol. Os ydyn nhw'n credu bod y ceiropractydd yn euog, yna bydd y pwyllgor yn gosod cosb. Nid cosbi'r ceiropractydd yw pwrpas cosb ond amddiffyn y cyhoedd.\nOs ceir ceiropractydd yn euog o ‘ymddygiad proffesiynol annerbyniol’ neu ‘anghymhwysedd proffesiynol’ gan y CHTh, gall y pwyllgor:\nceryddu’r ceiropractydd. Dyma rybudd ffurfiol sy'n aros ar ffeil\ngosod cyfyngiad, neu amodau, ar gofrestriad y ceiropractydd (er enghraifft, bod y ceiropractydd yn gweithio dan oruchwyliaeth neu wedi cael hyfforddiant pellach)\natal cofrestriad y ceiropractydd\ntynnu (‘strike off’) enw’r ceiropractydd oddi ar y gofrestr.\nGall y Pwyllgor Iechyd osod amodau ar gofrestriad ceiropractydd neu ei atal.\nOs ydych i fod i roi tystiolaeth mewn gwrandawiad gallwch ddarganfod gwybodaeth yma.


Cofeb i Niclas y Glais yn troi'n benwythnos o weithgaredd | Tivyside Advertiser\nPan ddaeth nifer o bobl o gyffelyb anian at ei gilydd yng Nghrymych gyda’r bwriad o godi carreg las er cof am y bardd a weinidog Niclas y Glais, buan y sylweddolwyd bod yna botensial i drefnu gweithgareddau eraill i gydfynd â’r dadorchuddio ar ddydd Sadwrn, Hydref 5.\nErbyn hyn mae'r bwriad syml o godi carreg goffa i'r bardd wedi datblygu'n benwythnos gyfan o weithgareddau.\nO ganlyniad wedi’r dadorchuddio ar ben Crugiau Dwy uwchben Pentregalar fe fydd yna arddangosfa yng Nghanolfan Hermon gerllaw yn cyflwyno gwahanol agweddau o fywyd lliwgar y Parch T E Nicholas.\nRoedd yn bregethwr tanllyd, yn fardd cynhyrchiol, yn Gomiwnydd rhonc ac yn ddeintydd a ddaeth yn adnabyddus trwy Gymru gyfan. Yn dilyn ei farwolaeth yn 1971 gwasgarwyd ei lwch ar yr union fan lle gosodwyd y garreg goffa.\nA gyda chymorth grant Loteri Treftadaeth cyhoeddwyd llyfr, 'Nithio Neges Niclas', sy’n cynnwys llythyrau ac erthyglau o’i eiddo. Ac fel petai hynny ddim yn ddigon bydd Cwmni Theatr Bro’r Preseli yn cyflwyno drama ‘Mae’r Dydd yn Dod’ o waith Gareth Ioan yn seiliedig ar fywyd Niclas.\nBydd Gareth ei hun yn dirwyn y gweithgareddau i ben trwy arwain trafodaeth ar fywyd y gweithredwr lleol yng Nghapel Antioch nos Sul.


Hafan > Datganiad Hygyrchedd\nMae'r datganiad hygyrchedd hwn yn berthnasol i www.bromorgannwg.gov.uk.\nCynhelir y wefan hon gan Gyngor Bro Morgannwg. Rydym am i gynifer o bobl â phosibl allu defnyddio'r wefan hon ac mae hynny’n golygu y dylech allu:\nChwyddo hyd at 300% heb i'r testun fynd oddi ar y sgrin\nGwrando ar y rhan fwyaf o’r wefan gan ddefnyddio darllenydd sgrin\nNid yw rhai o'n dogfennau PDF a dogfennau eraill yn gwbl hygyrch\nMae’n anodd llywio drwy rai o'n ffurflenni ar-lein gan ddefnyddio bysellfwrdd yn unig\nMae rhai o'n tudalennau yn sgrolio mewn dau ddimensiwn ar sgriniau bach\nNid yw rhai o'n tudalennau wedi'u hysgrifennu na'u strwythuro'n glir\nOs oes angen gwybodaeth arnoch am y wefan hon mewn fformat gwahanol fel PDF hygyrch, print bras, hawdd ei ddarllen, recordiad sain neu Braille cysylltwch â:\nMae'r Comisiwn Cydraddoldeb a Hawliau Dynol yn gyfrifol am orfodi Rheoliadau Hygyrchedd Cyrff Sector Cyhoeddus (Gwefannau a Rhaglenni Symudol) (Rhif 2) 2018 (y 'rheoliadau hygyrchedd'). Os nad ydych yn hapus gyda'r modd yr ydym yn ymateb i'ch cwyn, cysylltwch â'r Gwasanaeth Cynghori a Chefnogi Cydraddoldeb.\nMae Cyngor Bro Morgannwg wedi ymrwymo i wneud ei wefan yn hygyrch, yn unol â Rheoliadau Hygyrchedd Cyrff Sector Cyhoeddus (Gwefannau a Rhaglenni Symudol) (Rhif 2) 2018.\nMae'r wefan hon yn cydymffurfio'n rhannol â'r Canllawiau Hygyrchedd Cynnwys Gwe fersiwn 2.1 Safon AA, oherwydd y diffyg cydymffurfio a’r eithriadau a restrir isod.\nNid yw’r cynnwys a restrir isod yn hygyrch am y rhesymau canlynol:\nMethu â chydymffurfio â'r rheoliadau hygyrchedd\nDogfennau PDF ac rhai eraill\nMae llawer o ddogfennau ar ein gwefan ar ffurf PDF ac nid ydynt yn hygyrch Mae'r rhain yn methu'r meini prawf llwyddiant WCAG 2.1 canlynol:\nPDF 1 - Mae rhai delweddau PDF ar goll testun 'alt'\nPDF 2 – Mae rhai PDFs heb lyfrnodau\nPDF 3 - Nid yw'r trefn tabiau ar gyfer rhai PDFs wedi'i nodi\nPDF 12 – Mae gan rai PDFs feysydd ffurf sydd heb dagiau disgrifiad\nPDF 16 – Nid oes gan rai PDFs iaith benodol\nPDF 18 – Nid oes gan rai PDFs deitl penodol\nRydym yn cynnal rhaglen dreigl o adolygu a dileu'r PDFs hyn. Os oes angen gwybodaeth arnoch o PDF nad yw'n hygyrch mewn fformat gwahanol, cysylltwch â ni.\nPenawdau a theitlau\nMae problemau gyda'r penawdau a'r teitlau ar rai o'n tudalennau:\nMae penawdau gwag ar rai o'n tudalennau. Nid yw hyn yn bodloni maen prawf llwyddiant WCAG 2.1 2.4.6 (Penawdau a Labeli)\nNid yw rhai penawdau ar ein tudalennau yn ddisgrifiadol ac maent yn rhy hir. Nid yw hyn yn bodloni maen prawf llwyddiant WCAG 2.1 2.4.6 (Penawdau a Labeli)\nRydym yn adolygu strwythur a chynnwys ein tudalennau. Byddwn yn darparu hyfforddiant i'n golygyddion cynnwys ar arfer gorau ar gyfer penawdau a theitlau ar dudalennau gwe. Rydym yn bwriadu datrys unrhyw broblemau cyn gynted â phosibl.\nMae problemau gyda'r dolenni ar rai o'n tudalennau:\nDefnyddiwyd yr un testun ar gyfer dolenni i wahanol URLs ar rai o'n tudalennau. Nid yw hyn yn bodloni maen prawf llwyddiant WCAG 2.1 1.1.1 (Cynnwys heb destun) neu 2.4.4 (Diben Dolenni)\nNid oes disgrifiadau i rai dolenni ar ein gwefan. Nid yw hyn yn bodloni maen prawf llwyddiant WCAG 2.1 1.1.1 (Cynnwys heb destun) neu 2.4.4 (Diben Dolenni)\nNi ellir pennu diben rhai dolenni ar ein gwefan o destun y ddolen yn unig. Nid yw hyn yn bodloni maen prawf llwyddiant WCAG 2.1 1.1.1 (Cynnwys heb destun) neu 2.4.4 (Diben Dolenni)\nRydym yn adolygu'r dolenni ar ein gwefan. Byddwn yn darparu hyfforddiant i'n golygyddion cynnwys ar arfer gorau ar gyfer fformatio dolenni ar dudalennau gwe. Rydym yn bwriadu datrys unrhyw broblemau cyn gynted â phosibl.\nNid oes gan rai rheolaethau ffurflenni ar ein gwefan labeli. Mae hyn yn golygu nad yw pobl sy'n defnyddio darllenwyr sgrin yn gallu gweld cynllun y ffurflen. Nid yw hyn yn bodloni maen prawf llwyddiant WCAG 2.1 1.3.1 (Gwybodaeth a Pherthnasoedd). Rydym yn adolygu'r mater hwn ac yn bwriadu ei ddatrys cyn gynted â phosibl.\nMae rhai o'n tudalennau yn sgrolio mewn dau ddimensiwn ar sgriniau bach (er enghraifft ar iPhone 5). Nid yw hyn yn bodloni maen prawf llwyddiant WCAG 2.1 1.4.10 Ail-lifo. Rydym yn adolygu'r mater hwn ac yn bwriadu ei ddatrys cyn gynted â phosibl.\nCodio a fformatio\nMae nifer o faterion mwy technegol ar ein gwefan:\nNid yw rhai o'n tudalennau yn cydymffurfio â manyleb HTML. Nid yw hyn yn bodloni maen prawf llwyddiant WCAG 2.1 4.1.1 (Dosrannu) neu 4.1.2 (Enw, Rôl, Gwerth)\nNid yw rhai o'n tudalennau wedi'u ffurfio'n dda. Nid yw hyn yn bodloni maen prawf llwyddiant WCAG 2.1 1.4.10 (Dosrannu)\nNid yw rhai o'n tudalennau yn dilysu. Nid yw hyn yn bodloni maen prawf llwyddiant WCAG 2.1 1.4.10 (Dosrannu)\nRydym yn adolygu'r materion hyn ac yn bwriadu eu datrys cyn gynted â phosibl.\nNid yw'r rheoliadau hygyrchedd yn ei gwneud yn ofynnol i ni unioni dogfennau PDF na dogfennau eraill a gyhoeddwyd cyn 23 Medi 2018 os nad ydynt yn hanfodol i’r gwaith o ddarparu ein gwasanaethau. Rydym yn gweithio ar adolygu a dileu cymaint o PDFs a dogfennau hŷn â phosibl. Bydd unrhyw ddogfennau newydd a gyhoeddir gennym yn bodloni safonau hygyrchedd.\nNid yw'r rheoliadau hygyrchedd yn ei gwneud yn ofynnol i ni wneud sain a fideo wedi'u recordio ymlaen llaw a gyhoeddwyd cyn 23 Medi 2020 yn hygyrch. Darperir trawsgrifiadau neu gapsiynau testun plaen ochr yn ochr â'r holl gynnwys sain a fideo ar ôl y dyddiad hwn. Nid yw'r rheoliadau hygyrchedd yn ei gwneud yn ofynnol i ni wneud sain a fideo fyw yn hygyrch.\nMae 125 tudalen o'r wefan hon yn cael eu profi'n wythnosol ar gyfer cydymffurfiaeth WCAG 2.1AA. Cynhelir ein profion gan Sitemorse. Ein nod yw mynd i'r afael ag unrhyw faterion a nodwyd gan brofion wythnosol cyn gynted â phosibl.\nParatowyd y datganiad hwn ar 21 Ionawr 2021. Fe'i hadolygwyd ddiwethaf ar 21 Ionawr 2022.\nMae'r wefan hon yn cael ei phrofi'n wythnosol yn erbyn Safon Canllawiau Hygyrchedd Cynnwys y We (WCAG) 2.1 AA. Cynhelir ein profion gan Sitemorse. Gallwch weld copi o'r Adroddiad Chwarter 4 Bro Morgannwg 2021 ar Fynegai Sitemorse.\nProfwyd y wefan hon hefyd ar 6 Hydref 2021 gan y Swyddfa Ddigidol a Data Ganolog fel rhan o sampl monitro o wefannau'r sector cyhoeddus.


Clwyd Powys Archaeological Trust - Annual Report 2004-05\nCyflwyna’r Ymddiriedolwyr eu hadroddiad blynyddol a’r cyfrifon ar gyfer y flwyddyn a ddaeth i ben 31 Mawrth 2005 ar y fformat a argymhellwyd gan y Comisiwn Elusennau (SORP 2000).\nMae Ymddiriedolwyr Ymddiriedolaeth Archeolegol Clwyd-Powys hefyd yn gweithredu fel cyfarwyddwyr y cwmni cyfyngedig. Gan nad oes gan y cwmni unrhyw gyfalaf cyfrannau, nid yw mater y cyfranddaliadau a ddelir gan y cyfarwyddwyr yn berthnasol. Etholwyd yr Ymddiriedolwyr canlynol yn y Cyfarfod Cyffredinol Blynyddol a gynhaliwyd fis Medi 2004, ac fe fuont yn eu swyddi trwy gydol blwyddyn ariannol 2004/05.\nMae’n ofynnol i’r cyfarwyddwyr, yn unol â chyfraith cwmnïau, baratoi datganiadau ariannol ar gyfer pob blwyddyn ariannol yn rhoi darlun cywir a theg o gyflwr y cwmni ac o elw a cholled y cwmni ar gyfer y cyfnod hwnnw. Wrth baratoi’r datganiadau ariannol hyn, mae’n ofynnol i’r cyfarwyddwyrofynnol i’r cyfarwyddwyr: ddethol polisïau cyfrifyddu addas ac yna’u defnyddio’n gyson; gwneud penderfyniadau ac amcangyfrifon sy’n rhesymol a doeth; pharatoi datganiadau ariannol ar sail busnes gweithredol oni bai ei bod yn amhriodol tybio y bydd y cwmni’n parhau i fod mewn busnes.\nMae’r cyfarwyddwyr yn gyfrifol am gadw cofnodion cyfrifyddu priodol sy’n datgelu, â chywirdeb rhesymol ar unrhyw adeg, sefyllfa ariannol y cwmni, ac sy’n eu galluogi i sicrhau bod y datganiadau ariannol yn cydymffurfio â Deddf Cwmnïau 1985. Maent hefyd yn gyfrifol am ddiogelu asedau’r cwmni ac felly am gymryd camau rhesymol i rwystro a datgelu twyll ac arferion afreolaidd eraill.\nUn o bedair Ymddiriedolaeth Archeolegol a sefydlwyd yng Nghymru yn y 1970au yw’r Ymddiriedolaeth. Mae’r Ymddiriedolaeth yn cydweithio’n agos â chyrff cenedlaethol, rhanbarthol a lleol eraill, er mwyn cynorthwyo i gofnodi, dehongli a diogelu pob agwedd ar yr amgylchedd hanesyddol. Mae’n gweithredu’n bennaf yn ardal Clwyd-Powys yng nghanolbarth a gogledd-ddwyrain Cymru, sef ardaloedd siroedd presennol Powys, Sir Ddinbych, Sir Y Fflint, Wrecsam a rhan ddwyreiniol Conwy, er ei bod hefyd yn cynnal gwaith prosiect mewn siroedd cyfagos eraill yng Nghymru a Lloegr o bryd I’w gilydd.\nAriannwyd y prosiectau canlynol, rhai ohonynt yn parhau o flynyddoedd ariannol blaenorol, gan Cadw yn ystod y flwyddyn, fel rhan o’r rhaglen o asesiadau sy’n ymwneud â bygythiadau y mae’r pedair Ymddiriedolaeth Archeolegol yng Nghymru yn ymgymryd â hwy. Safleoedd Angladdol a Defodol Cynhanesyddol Ymwelwyd ag oddeutu 470 o safleoedd yn ardal orllewinol Bannau Brycheiniog ac yng nghanol Sir Frycheiniog, fel rhan o gynllun Cymru-gyfan y mae Cadw yn ei hybu. Bwriedir i’r prosiect edrych ar amrywiaeth eang o henebion Neolithig a rhai o’r Oes Efydd yn y maes, gan gynnwys crugiau hirion, crugiau crynion a charneddi, meini hirion a chylchoedd cerrig, gyda golwg ar gynyddu ymwybyddiaeth o arwyddocâd y safleoedd hyn, gan gofnodi eu cyflwr presennol a llunio argymhellion ar gyfer eu hamddiffyn a’u rheoli. Tirweddau Hanesyddol Ymgymerwyd â gwaith nodweddu’r dirwedd hanesyddol yn ardal Dyffryn Llangollen ac Eglwyseg fel y diffinnir hi yn Rhan Dau y Gofrestr Tirluniau Hanesyddol, fel rhan o fenter Cymru-gyfan. Nod yr astudiaeth oedd gwella ein dealltwriaeth o sut y daeth y dirwedd nodedig hon i fodolaeth, a sicrhau bod y wybodaeth amdani ar gael yn fwy eang. Rhoddwyd gwybodaeth ddwyieithog am dirwedd hanesyddol Cwm Elan, sef tirwedd a astudiwyd yn ystod y flwyddyn flaenorol, ar wefan yr Ymddiriedolaeth. Cloddiau Byr ar y Gororau Gwnaed mwy o waith ar y prosiect hwn er mwyn edrych eto ar gyfres o gloddweithiau llinellol sydd, ynghyd â’r systemau cloddiau mwy ac enwocach, sef Clawdd Offa a Chlawdd Wat, yn ffurfio elfen unigryw o archeoleg y gororau. Y prif amcanion yn ystod y flwyddyn oedd paratoi adroddiad cyhoeddedig ar y gwaith arolygu a wnaed yn ystod y flwyddyn flaenorol, yn ogystal â rhaglen samplu amgylcheddol i geisio deall beth oedd cyflwr y dirwedd ar yr adeg y codwyd llawer o’r cloddiau. Sicrhawyd tystiolaeth dyddio radio carbon sy’n dangos bod clawdd Giant’s Grave yn Llandinam wedi’i adeiladu yn hwyrach nag OC 340-530, sef y tro cyntaf y bu modd gosod un o’r cloddiau byr hyn o fewn fframwaith cronolegol cadarn. Safleoedd Eglwysig Canoloesol Cynnar a Safleoedd Claddu Nod blwyddyn derfynol y prosiect hwn oedd paratoi crynodeb o’r gwaith a wnaed fel rhan o’r prosiect mewn blynyddoedd cynharach, I’w gyflwyno mewn cynhadledd am yr eglwysi Celtaidd canoloesol cynnar. Rhagwelir y bydd trafodion y gynhadledd hon yn ymddangos mewn monograff I’w gyhoeddi gan y Gymdeithas Archeoleg Ganoloesol yn ystod y flwyddyn ariannol nesaf. Ceyrydd Rhufeinig ac aneddiadau sifilaidd cysylltiedig Rhoddwyd cychwyn i brosiect rydym yn gobeithio fydd, gyda help technegau arolygu geoffisegol, yn darparu manylion graddau aneddiadau sifilaidd y gwyddys eu bod yn gysylltiedig â cheyrydd Rhufeinig yng Nghanolbarth Cymru. Sicrhawyd canlyniadau llwyddiannus o amgylchoedd ceyrydd y Gaer, Aberhonddu (Sir Frycheiniog) a Chaerau (Sir Faesyfed) a fydd yn gwella ein dealltwriaeth o natur meddiannaeth y Rhufeiniad ar Gymru, a’n cynorthwyo wrth reoli’r agwedd hon ar ein treftadaeth. Ymgymerwyd ag astudiaeth arbennig hefyd ynghylch rheoli safleoedd archeolegol yn y dyfodol yn y Gaer Rufeinig yng Nghaer Ffordun (Sir Drefaldwyn) ac o’i hamgylch.\nYmgymerwyd a nifer o brosiectau arolygon maes eraill, gan gynnwys y canlynol, yn ystod y flwyddyn gyda nawdd oddi wrth amryw o gyrff. Ymgymerwyd â nawfed tymor arolwg maes gydag Ystâd Efyrnwy (Sir Drefaldwyn) gyda nawdd oddi wrth gwmni Dwr Hafren-Trent at ddibenion gwella cofnodion a rheoli treftadaeth. Ymgymerwyd ag arolwg topograffig a geoffisegol o fewn Bryngaer Oes yr Haearn Penycloddiau ar ran Cyngor Sir Dinbych yn sgîl llosgi grug yn eang yn 2003. Ymgymerwyd ag arolwg maes o ran o Fynyddoedd y Berwyn (Sir Ddinbych) fel rhan o’r Fenter Uwchdiroedd a ariennir gan y Comisiwn Brenhinol. Ymgymerwyd ag arolwg archeolegol o Dramffordd Brynoer ger Talybont-ar-Wysg (Sir Frycheiniog) ar ran Fforwm Cadwraeth Tramffordd Brynoer. Ymgymerwyd â rhaglen o waith arolwg yn cofnodi cyflwr chwe bryngaer ar Fryniau Clwyd a Mynydd Llantysilio (Sir Ddinbych) fel rhan o brosiect Arolwg o Gyflwr Grug a’r Caerau, a ariennir gan Gyngor Sir Dinbych. Ymgymerwyd ag arolwg archeolegol helaeth yn y coetir sy’n fantell i Fryngaer Dinlle Gwrygon (Wrekin, Sir Amwythig) ar ran Partneriaeth Ardal o Harddwch Eithriadol Sir Amwythig. Ymgymerwyd â gwaith cofnodi cyflym ar safle’r cyn waith brics yn Y Garth, ger Trefor (Wrecsam), ar ran datblygwr preifat.\nYmhlith y prosiectau cofnodi adeiladau yr ymgymerwyd â hwy yn ystod y flwyddyn oedd: Royal House, Machynlleth (Sir Drefaldwyn), ar ran Ymddiriedolaeth y Tabernacl, Machynlleth; Senedd-dy, Machynlleth (Sir Drefaldwyn), ar ran Sefydliad Owain Glyndwr; Fferm Ystum Colwyn, Meifod (Sir Drefaldwyn), ar ran datblygwr preifat; Fferm Roundhouse, Nant-y-glo (Blaenau Gwent) ar ran Cyngor Bwrdeistref Sirol Blaenau Gwent; Eglwys Gadeiriol Llanelwy (Sir Ddinbych) ar ran Deon a Chabidwl Llanelwy; Fferm Rhyd-y-carw, Trefeglwys (Sir Drefaldwyn).\nYmhlith y mentrau addysg ac allgymorth yr ymgymerwyd â hwy yn ystod y flwyddyn oedd cymryd rhan yn Niwrnod Archeoleg Cenedlaethol 2005 y Cyngor Archeoleg Brydeinig a gynhaliwyd ar y cyd ag Amgueddfa Powysland, Y Trallwng. Ynddo roedd y digwyddiadau a drefnwyd yn cynnwys arddangosiadau o fywyd canoloesol y Sacsoniaid a’r Cymry gan aelodau grwp ail-greu Cwmwd Iâl, arddangosiadau o’r Cofnod o’r Amgylchedd Hanesyddol y mae’r Ymddiriedolaeth yn ei gynnal, a sesiynau adnabod darganfyddiadau. Ymhlith prosiectau eraill yn ystod y flwyddyn oedd cwblhau Prosiect Archeoleg Cymunedol Bangor Is-y-coed gyda nawdd oddi wrth Leader+ Gogledd y Gororau, a threfnu ymweliadau maes a fforwm trafod yn ymwneud â’r amgylchedd hanesyddol ar gyfer Cynhadledd Genedlaethol Grwp Ymgynghorol Ffermio a Bywyd Gwyllt. Darparwyd hefyd ar gyfer nifer o leoliadau myfyrwyr yn ystod y flwyddyn, i weithio’n bennaf ar brosiectau yn y swyddfa.\nCynhyrchwyd cyfanswm o 73 (2003/04: 95) o adroddiadau prosiect a themâu yn ystod y flwyddyn, I’w dosbarthu i restr gyfyngedig o bobl. Rhoddir crynodeb o adroddiadau byr ar brosiectau unigol yr Ymddiriedolaeth yn Archeoleg yng Nghymru, a gyhoeddir yn flynyddol gan y Cyngor Archeoleg Brydeinig. Ymhlith y gweithiau a gyhoeddwyd yn ystod y flwyddyn oedd adroddiad sylweddol ar waith arolwg o dirweddau cyn safleoedd mwyngloddio metel yng nghanolbarth a gogledd-ddwyrain Cymru, o’r enw Mountains and Orefields, a gyhoeddwyd gan y Cyngor Archeoleg Brydeinig, yn ogystal ag adroddiadau byrrach ar gloddfeydd yn Lloc Oes yr Haearn Arddlîn, a gyhoeddwyd yn y Montgomeryshire Collections, erthygl ar Eglwys a Phentref y Clas-ar-Wy, a gyhoeddwyd yn y Radnorshire Transactions, ac adroddiad ar waith arolwg yng Nghastell Shrawardine, a gyhoeddwyd yn y Shropshire Transactions.\nMae’r Ymddiriedolaeth yn ymwneud â gwaith nifer o gymdeithasau hanesyddol ac archeolegol lleol a chenedlaethol, ac fe fynychodd grwpiau ac aelodau o’r staff gyfarfodydd y cyrff canlynol yn ystod y flwyddyn. Cymdeithas Swyddogion Archeolegol Llywodraeth Leol (Grwp Cefn Gwlad, Pwyllgor CAH a’r Pwyllgor Gwaith Cenedlaethol), Prosiect Byw’n Iach Cyngor yr Henoed, Cymdeithas Archeolegwyr Esgobaethol ac Eglwysi Cadeiriol, Clwb Maes Caradoc, Archeolegwyr Eglwysi Cadeiriol, Cymdeithas Brycheiniog, Cronfa Datblygu Cynaliadwy Parc Cenedlaethol Bannau Brycheiniog, Cyngor Archeoleg Awyrennau Prydain, Cymdeithas Hynafiaethau Cymru, Y Comisiwn Cadeirlannau ac Eglwysi, Cyngor Archeolegol Brydeinig Cymru, Grwp Amaeth-amgylcheddol DEFRA, Pwyllgor Cerrig Canoloesol Cynnar, Fforwm ar gyfer Safonau Gwybodaeth ym myd Treftadaeth (FISH), Cymdeithas Gymunedol y Ffrith, Grwp Clawdd Offa Swydd Gaerloyw, Grwp Ymgynghorol Ffermio a Bywyd Gwyllt (FWAG), Grwp Adolygu Ymestyn Coedwigoedd, Cyfeillion Archifau Powys, Grwp Ymgynghorol y Grug a’r Caerau, Cymdeithas Hanesyddol Swydd Henffordd, Grwp yr Amgylchedd Hanesyddol, Cymdeithas Hanes Lleol Holt, Sefydliad Archeolegwyr Maes (Cymru), Cymdeithas Hanes Lleol Ceri, Fforwm Arfordirol Bae Lerpwl, Cymdeithas Hanes Cymdeithasol Llanfihangel yng Ngwynfa, Grwp Treftadaeth Llanymynech, Grwp Ymchwil i Anheddu Canoloesol, Cymdeithas Clawdd Offa, NEWI, Cymdeithas Ddinesig Y Drenewydd, Grwp Cyswllt Llwybr Clawdd Offa, Grwp Hanes ac Archeoleg Croesoswallt a’r Cylch, Cymdeithas Archeoleg Ol-Ganoloesol, Clwb Powysland, Cymdeithas Hanesyddol Sir Faesyfed, Fforwm Archeolegol Afon Hafren, Sefydliad Archeolegol Brenhinol, Cymdeithas Archeolegol Llanelwy, Fforwm Cadwraeth Pontsenni, Cymdeithas Astudiaethau’r Tirlun, Cymdeithas Archeoleg Eglwysig, Fframwaith Strategol ar gyfer Cofnodion o’r Amgylchedd Hanesyddol yng Nghymru, Gweithgor Strwythurau Milwrol yr Ugeinfed Ganrif, Panel Archaeoleg Ddiwydiannol Cymru, Grwp Cadwraeth Efyrnwy, Partneriaeth Y Trallwng, Grwp CAH Gorllewin Canoldir Lloegr, Rhwydweithiau Gwyrdd Wrecsam, Bwrdd Leader+ Wrecsam. Mae aelodau o staff hefyd wedi bod yn olygyddion ar y Montgomeryshire Collections, sef y cylchgrawn hanesyddol ac archeolegol a gyhoeddir yn flynyddol gan Glwb Powysland, ac ar Archaeologia Cambrensis, a gyhoeddir gan Gymdeithas Hynafiaethau Cymru, ac yn olygyddion adolygiadau ar ran Archeoleg yng Nghymru, Landscape History ac Archaeologia Cambrensis.\nGyda chymorth nawdd y Comisiwn Brenhinol, mae’r Ymddiriedolaeth yn cynnal archif a chofnod cyfrifiadurol o safleoedd, darganfyddiadau, adeiladau hanesyddol ac ardaloedd o bwysigrwydd archeolegol, sef y Cofnod Rhanbarthol o’r Amgylchedd Hanesyddol (CAH), sy’n cwmpasu Powys, dwyrain Conwy, Sir Ddinbych, Sir Y Fflint a Wrecsam. Prif amcanion y cofnod yw darparu cyngor ar oblygiadau archeolegol polisïau a datblygiadau cynllunio, a chyngor ar reoli safleoedd a thirweddau archeolegol. Mae hefyd yn gweithredu fel ffynhonnell ar gyfer mentrau sy’n ymwneud â chadwraeth, dehongli a chyflwyno archeoleg a thirluniau hanesyddol Cymru. 67,444 oedd cyfanswm yr eitemau yng nghofnod cyfrifiadurol CAH ar ddiwedd y flwyddyn ariannol (2003/04: 54,323), gan gasglu gwybodaeth newydd o waith maes diweddar ac o ffynonellau cyhoeddedig a gwaith na chyhoeddwyd mohono.\nMae’r holl awdurdodau cynllunio yn ardal Clwyd-Powys - Parc Cenedlaethol Bannau Brycheiniog, Cyngor Bwrdeistref Sirol Conwy, Cyngor Sir Ddinbych, Cyngor Sir Y Fflint, Cyngor Sir Powys a Chyngor Bwrdeistref Sirol Wrecsam - bellach wedi mabwysiadu’r CAH at ddibenion cynllunio. Gyda help cymorth ariannol oddi wrth Cadw fe ymatebodd CAH i 8,584 o ymholiadau yn ystod y flwyddyn. Mae’n parhau i gael ei ddefnyddio yn bennaf ar sail o ddydd i ddydd ar gyfer rheoli datblygiad a Thir Gofal, ond mae hefyd wedi darparu gwybodaeth i ymchwilwyr preifat, contractwyr ac ymgynghorwyr archeolegol. Hefyd, parhawyd â’r gwaith yn ystod y flwyddyn ar ddatblygu thesawrws Cymraeg o dermau archeolegol ar y cyd â’r Comisiwn Brenhinol a phartneriaid eraill.\nGyda chymorth nawdd Cadw, Cyngor Bwrdeistref Sirol Conwy, Cyngor Sir y Fflint a Chyngor Sir Powys, fe barhaodd yr Ymddiriedolaeth i ddarparu cyngor Rheoli Datblygiad ar bob agwedd ar yr amgylchedd hanesyddol ledled ardal Clwyd-Powys. Darparwyd y cyngor hwn i awdurdodau cynllunio lleol a chenedlaethol, i ddatblygwyr y sectorau cyhoeddus a phreifat ac i sefydliadau lleol a chenedlaethol eraill. Yn ystod y flwyddyn fe dderbyniodd yr Ymddiriedolaeth hysbysiadau ynghylch 8,269 (2003/04: 7,981) cais cynllunio, yn ogystal ag ymgynghoriadau ar gynigion heb fod yn ymwneud â chynllunio, er enghraifft cynigion ynghylch priffyrdd a cheisiadau i gloddio am fwynau gan awdurdodau lleol. Gwiriwyd pob un i weld a oedd yna unrhyw oblygiadau arwyddocaol o ran archeoleg. Roedd y gwaith achos nodedig a gynhaliwyd yn ystod y flwyddyn yn cynnwys datblygiadau yn Aberhonddu, Y Gelli Gandryll, Four Crosses, Llanandras, Caersws, Meifod, Wrecsam, Trefyclo a Bwcle.\nMenter Clawdd Offa Sefydlwyd y fenter hon, a reolir gan yr Ymddiriedolaeth dan nawdd ar y cyd oddi wrth Cadw ac English Heritage, sawl blwyddyn yn ôl mewn ymateb i bryderon cynyddol am y dirywio yng nghyflwr y clawdd llinol hwn. Mae gwaith a gyflawnwyd yn ystod 2004/05 wedi cynnwys cadwraeth ymarferol, rheoli datblygiadau a chyngor cynllunio a chyngor rheoli. Ymhlith y prosiectau rheoli ymarferol oedd y gwaith mawr o symud coed ac ailffensio arwynebau amddiffynnol y llwybr ar rannau o’r Clawdd. Roedd gwaith ar y gweill ar 21 safle ar 7 cilometr i gyd o’r clawdd yng Nghymru a Lloegr.\nParhaodd yr Ymddiriedolaeth i ddarparu cyngor a gwybodaeth archeolegol i Gyngor Cefn Gwlad Cymru a thirfeddianwyr mewn perthynas â cheisiadau i Tir Gofal,, y cynllun amaeth-amgylcheddol Cymru-gyfan. Prif ddiben y gwaith hwn yw darparu cyngor rheolaethol manwl ar nodweddion sydd o arwyddocâd archeolegol neu hanesyddol ar y ffermydd sy’n ymuno â’r cynllun. Darparodd yr Ymddiriedolaeth wybodaeth archeolegol mewn ymateb i 202 (2003/04: 242) o geisiadau gan ffermydd i Tir Gofal yn ystod y flwyddyn, yn ogystal â chynhyrchu arolygon ac adroddiadau mwy manwl ar 42 (2003/04: 52) o ffermydd penodol a dderbyniwyd i’r cynllun yn dilyn ymweliad â’r fferm.\nRoedd gwaith Rheoli Treftadaeth yr ymgymerodd yr Ymddiriedolaeth ag ef gyda nawdd Cadw yn cynnwys darparu cyngor cynllunio strategol, yn enwedig mewn perthynas â Chynlluniau Datblygu Unedol. Rhoddwyd cyngor archeolegol mewn ymateb i lu o geisiadau datblygu y tu allan i’r system gynllunio, gan gynnwys y canlynol: ceisiadau Caniatáu Henebion Rhestredig; ceisiadau Cynllun Grant Coetiroedd; cynigion Cynllun Coetir Cynhenid Cenedlaethol; Cynlluniau Dylunio Fforestydd Preifat Tymor Hir; cynlluniau cyfalaf a rheoli Asiantaeth yr Amgylchedd; cynlluniau yr oedd amryw o gwmnïau gwasanaethau cyfleustodau yn eu cynnig, gan gynnwys Dwr Cymru, Cwmni Dwr Hafren-Trent a Chwmni Dwr Wrecsam, MANWEB, SWALEC, MEB, Nwy Prydain/Transco; a cheisiadau cyfadrannol a gyflwynwyd i Bwyllgorau Ymgynghorol Esgobaethol Cymru yn ardal yr Ymddiriedolaeth. Hefyd, cynhaliwyd cyfarfodydd cyswllt rheolaidd â staff y Comisiwn Coedwigaeth, Asiantaeth yr Amgylchedd a Chyngor Cefn Gwlad Cymru. Parhaodd yr Ymddiriedolaeth i ymwneud hefyd â’r Chynllun Hynafiaethau Symudol yng Nghymru gan Amgueddfeydd ac Orielau Cenedlaethol Cymru. .\nRheolir yr Ymddiriedolaeth gan fwrdd o Ymddiriedolwyr a etholir o blith Aelodau’r Ymddiriedolaeth yn y Cyfarfod Cyffredinol Blynyddol. Cyfarfu’r Ymddiriedolwyr ar bedwar achlysur yn ystod y flwyddyn ariannol, ym misoedd Ebrill, Gorffennaf a Medi 2004 a mis Ionawr 2005. Mae’r Pwyllgor Ymgynghorol, sy’n cynnwys yr Ymddiriedolwyr, Aelodau eraill y mae’r Ymddiriedolwyr yn eu cyfethol, a sylwedydd y mae Cadw yn ei enwebu, wedi cyfarfod ar ddau achlysur yn ystod y flwyddyn, ym mis Ebrill a mis Medi 2004. Trwy wahoddiad awdurdodau lleol, amgueddfeydd, cymdeithasau hanesyddol ac archeolegol lleol a chyrff eraill â diddordeb yn amgylchedd hanesyddol Cymru, y daw enwebiadau ar gyfer Aelodaeth yr Ymddiriedolaeth. Fel rheol, bydd yr aelodau yn cyfarfod unwaith y flwyddyn yn y Cyfarfod Cyffredinol Blynyddol.\nMae’r Ymddiriedolaeth yn ddiolchgar am y cymorth ariannol y mae’n parhau I’w dderbyn oddi wrth nifer o gyrff cenedlaethol gan gynnwys Cadw fel rhan o Lywodraeth Cynulliad Cymru, y Comisiwn Brenhinol ar Henebion Hynafol a Hanesyddol yng Nghymru, Cyngor Cefn Gwlad Cymru ac English Heritage (gweler nodyn 2 yn y cyfrifon). Mae Cadw yn parhau i gyfrannu tuag at gostau gweinyddol yr Ymddiriedolaeth, o fewn amodau cymorth Llywodraeth Cynulliad Cymru i Fudiadau’r Sector Gwirfoddol. Daw’r rhan fwyaf o weddill incwm yr Ymddiriedolaeth ar ffurf cymorth grant a dyfarniadau contract oddi wrth y sectorau cyhoeddus a phreifat. Neilltuir hwn bron yn gyfan gwbl ar gyfer darparu gwasanaethau archeolegol ac ar gyfer prosiectau o fewn rhaglen waith flynyddol yr Ymddiriedolaeth.\nMae’r Ymddiriedolaeth yn parhau i edrych am well swyddfeydd yn ardal Y Trallwng er mwyn gallu dod â’r gweithlu sydd ar hyn o bryd mewn dau adeilad at ei gilydd, i ddarparu mynediad i bobl anabl, a sefydlu gwell cyfleusterau i gyrff allanol ac aelodau o’r cyhoedd. Mae’r Ymddiriedolaeth wedi bod yn sefydlu cyllid ar gyfer caffael a/neu drosi adeilad newydd dros gyfnod o nifer o flynyddoedd.\nYMDDIRIEDOLWYR, Y PWYLLGOR, AELODAU, STAFF AC YMGYNGHORWYR 2004/05\nMr D Morgan,\nY Cynghorydd Mr D M D Clayton, Cyngor Sir y Fflint\nMs C Baxter, Cynorthwy-ydd Rheoli Treftadaeth/Tir Gofal\nMrs A McCullough, Cynorthwy-ydd Rheoli Treftadaeth/Tir Gofal\nMr R Phipps, Cynorthwy-ydd Rheoli Treftadaeth\nWhittingham Riddell LLP, Y Trallwng


gobaith.cymru | John Thomas Archives - gobaith.cymru - Un o wefannau y Cyngor Ysgolion Sul\nAm fod fy Iesu’n fyw\nAm fod fy Iesu’n fyw, byw hefyd fydd ei saint; er gorfod dioddef poen a briw, mawr yw eu braint: bydd melus glanio draw ‘n ôl bod o don i don, ac mi rof ffarwel maes o law i’r ddaear hon. Ac yna gwyn fy myd tu draw i’r byd a’r bedd: caf yno fyw […]\nDyro inni weld o’r newydd\nDyro inni weld o’r newydd mai ti, Arglwydd, yw ein rhan; aed dy bresenoldeb hyfryd gyda’th weision i bob man: tyrd i lawr, Arglwydd mawr, rho dy fendith yma nawr. Ymddisgleiria yn y canol, gwêl dy bobol yma ‘nghyd yn hiraethu, addfwyn Iesu, am gael gweld dy ŵyneb-pryd; golau cry’ oddi fry chwalo bob rhyw […]\nN ôl marw Brenin hedd,\n‘N ôl marw Brenin hedd, a’i ffrindiau i gyd yn brudd, a’i roi mewn newydd fedd, cyfodai’r trydydd dydd; boed hyn mewn cof gan Israel Duw, mae’r Oen a laddwyd eto’n fyw. Galarwyr Seion, sydd â’ch taith drwy ddŵr a thân, paham y byddwch brudd? eich galar, troer yn gân: O cenwch, etholedig ryw: mae’r […]\nO Arglwydd Dduw, y Brenin mawr\nO Arglwydd Dduw, y Brenin mawr, dy fendith dyro inni nawr: rho inni’r fraint ar hyn o bryd yn d’Ysbryd i’th addoli ‘nghyd. Yn ôl d’addewid, Iesu cu, i fod lle byddo dau neu dri, bydd yn ein mysg ar hyn o bryd, tra bo dy bobol yma ‘nghyd. ‘Rwyt ti, O Dduw, ymhob rhyw […]\nPwy welaf fel f’Anwylyd\nPwy welaf fel f’Anwylyd, yn hyfryd ac yn hardd, fel ffrwythlon bren afalau’n rhagori ar brennau’r ardd? Ces eistedd dan ei gysgod ar lawer cawod flin; a’i ffrwyth oedd fil o weithiau i’m genau’n well na gwin. JOHN THOMAS, 1742-1818 (Caneuon Ffydd 334)\nWel dyma’r Ceidwad mawr\nWel dyma’r Ceidwad mawr a ddaeth i lawr o’r nef i achub gwaelaidd lwch y llawr – gogoniant iddo ef! Bu farw yn ein lle ni, bechaduriaid gwael; mae pob cyflawnder ynddo fe sydd arnom eisiau’i gael. Ei ‘nabod ef yn iawn yw’r bywyd llawn o hedd, a gweld ei iachawdwriaeth lawn sydd yn dragwyddol […]\nWele’r dydd yn gwawrio draw\nWele’r dydd yn gwawrio draw, amser hyfryd sydd gerllaw; daw’r cenhedloedd yn gytûn i ddyrchafu Mab y Dyn. Gwelir teyrnas Iesu mawr yn ben moliant ar y llawr; gwelir tŷ ein Harglwydd cu goruwch y mynyddoedd fry. Gwelir pobloedd lawer iawn yn dylifo ato’n llawn; cyfraith Iesu gadwant hwy ac ni ddysgant ryfel mwy. Yna […]\nY bore hwn, drwy buraf hedd\nY bore hwn, drwy buraf hedd, gwir sain gorfoledd sydd ymhlith bugeiliaid isel-fri, cyn torri gwawr y dydd. Gwrandawed pob pechadur gwan sy’n plygu dan ei bla, angylion nef, â’u llef yn llon yn dwyn newyddion da. I Fethlem Jwda, dyma’r dydd, daeth newydd da o’r nef, Duw ymddangosodd yn y cnawd, ein Brawd yn […]


Lefel 5: Arwain a Rheoli Iechyd a Gofal Cymdeithasol: Ymarfer\nArwain a Rheoli Iechyd a Gofal Cymdeithasol: Ymarfer\nCymhwyster sy'n seiliedig ar ymarfer yw hwn i'r sawl sydd â phrofiad o arwain neu reoli yn y sector Iechyd a Gofal Cymdeithasol, sy'n bodloni gofynion rheoleiddiol ychwanegol sy'n berthnasol i rai lleoliadau gwaith.\nMae'n addas ar gyfer dysgwyr sydd:\nam ddangos y cymwyseddau a nodir yn y cymhwyster fel rhan o rôl eu swydd, sydd hefyd yn bodloni unrhyw reoliadau o ran isafswm oedran yn y lleoliad gwaith\nwedi cwblhau cymhwyster Lefel 4 Arwain a Rheoli priodol, sy'n cael y cyfle i roi'r hyn maent wedi'i ddysgu ar waith, a bodloni unrhyw ofynion rheoleiddiol ychwanegol\nMae'r cymhwyster Lefel 5 Arwain a Rheoli Iechyd a Gofal Cymdeithasol: Ymarfer yn cynnwys yr unedau gorfodol canlynol:\nArwain a rheoli ymarfer person/plentyn-ganolog\nArwain a rheoli perfformiad tîm effeithiol\nArwain a rheoli ansawdd y ddarpariaeth gwasanaethau er mwyn bodloni gofynion deddfwriaethol, rheoleiddiol a sefydliadol\nArwain a rheoli ymarfer sy'n hyrwyddo diogelu unigolion\nArwain a rheoli iechyd a diogelwch yn y lleoliad gwaith\nMae ystod o unedau dewisol ar gael.\nEr mwyn cyflawni'r cymhwyster Lefel 5 Arwain a Rheoli Iechyd a Gofal Cymdeithasol: Ymarfer, rhaid i ddysgwyr ennill cyfanswm o 120 o gredydau o leiaf.\nRhaid ennill 20 o gredydau o grŵp Gorfodol A\nRhaid ennill 70 o gredydau o grŵp Gorfodol B\nRhaid ennill o leiaf 30 o gredydau o'r grŵp Dewisol.\nLefel 5 Arwain a Rheoli Iechyd a Gofal Cymdeithasol: Ymarfer caiff yr asesiad ei asesu'n allanol.\nRhaid i ddysgwyr gwblhau'r canlynol yn llwyddiannus:\nMae'r cymhwyster yn galluogi dysgwyr i wella eu cyfleoedd cyflogaeth neu i barhau ag astudiaethau pellach ar lefel uwch.\nDigwyddiad Parodrwydd Canolfan - Deunyddiau Hyfforddi Mynychwyr - Gwanwyn 2020


LLC "Agrico Eurasia" - Cylchgrawn "System Tatws"\nLLC "Ewrasia Agrico"\nLLC "Agrico Eurasia" yw cynrychiolydd swyddogol y cwmni cydweithredol o'r Iseldiroedd "Agrico Holland" ar diriogaeth Ffederasiwn Rwseg, Gweriniaeth Belarus a Gweriniaeth Kazakhstan. Mae Agrico Holland yn dod â thua 1 o ffermwyr ynghyd ac yn cynhyrchu 500 tunnell o datws hadau bob blwyddyn, a werthir mewn mwy nag 600 o wledydd ledled y byd.\nErs dechrau 80au’r ganrif ddiwethaf, mae LLC “Agrico Eurasia” wedi bod yn mewnforio tatws hadau o’r Iseldiroedd i fwy na 35 rhanbarth yn Rwsia a gwledydd y CIS.\nMae'r enw da a fwynheir ymhlith tyfwyr tatws o'r mathau RIVIERA, EVOLUSHEN, ARIZONA, ALUET, IMPALA, PICASSO, ARTEMIS, FONTANE, ARSENAL yn haeddiannol iawn: mae ganddynt blastigrwydd uchel, maent wedi'u storio'n dda, maent wedi'u nodweddu gan flas eithriadol, cynnyrch uchel a gwrthsefyll y rhan fwyaf o afiechydon a phlâu ...\nEr mwyn cynhyrchu trwyddedig o datws hadau elitaidd ac atgenhedlu yn rhanbarth Moscow, ym 1996, creodd cwmni Agriko Eurasia uned gynhyrchu sy'n tyfu ac ar hyn o bryd yn gwerthu tua 12 tunnell o datws hadau a bwrdd y flwyddyn o'r deunydd ffynhonnell a geir o Holland.\nGwneir y cynhyrchiad gan ddefnyddio technolegau modern. Dewisir y cymhleth o beiriannau ac offer amaethyddol a ddefnyddir gan ystyried y gofynion arbennig ar gyfer cynhyrchu tatws hadyd. Mae ansawdd y nwyddau yn cael ei gadarnhau gan dystysgrifau cydymffurfio.\nFfynhonnell: yn seiliedig ar ddeunyddiau o gyfnodolyn yr Undeb Tatws\nTagiau: LLC "Ewrasia Agrico"mathau o datws\nMae Pecynnu Graffig wedi datblygu deunydd pacio carton arloesol ar gyfer llysiau a ffrwythau\nDerbyniodd Tajikistan 42 tunnell o datws hadau o Dwrci


BBC - Gwylliaid Mawddwy\nWrth deithio yng nghyffiniau Mawddwy yn y cyfnos llwyd olau, hawdd dychmygu herwyr yn cuddio y tu ôl i bob llwyn a choeden a chlawdd yn disgwyl am ysbail. A dyna sut oedd pethau yn yr ardal yn dilyn gwrthryfel Owain Glyndŵr...\nHerwyr y Coedwigoedd\nPont y Bwlfa -un arall o guddfannau hoff y Gwylliaid\nMawddwy oedd cadarnle'r Gwylliaid Cochion yn y 16g, criw o herwyr a fanteisiodd ar y lleoliad a'r dirwedd i ysbeilio a dwyn - a phan oedd angen am hynny, lladd. Dywed y chwedl bod ganddynt walltau coch ond credir bod y gyfeiriadaeth at y 'coch' yn eu henw yn dod o un o'u harweinwyr, John Goch.\nOherwydd bod Mawddwy yn cwmpasu dau blwyf neu ddwy diriogaeth, a'r rheiny o dan rym awdurdodau a chyfreithiau gwahanol, peth hawdd i'r Gwylliaid oedd taro yn un plwyf a ffoi i'r llall.\nOnd pwy oedd y Gwylliaid hyn a greodd y fath arswyd ac anhrefn? Gwerinwyr oedd y mwyafrif ohonynt, rhai oedd wedi cefnogi Glyndŵr gydag arfau cyntefig fel pladuriau a chrymanau, ond roedd yna hefyd fân uchelwyr yn eu plith.\nYr hyn oedd yn gyffredin ymhlith y Gwylliaid oedd eu bod bellach yn ddi-eiddo. Doedd ganddynt fawr o ddewis ond byw fel herwyr yn y coedwigoedd.\nYmateb yr awdurdodau\nDyma fryniau Sir Feirionnydd lle mae mwynder a llawenydd, yn eu golwg nid oes galon, nac un o'r cuchiog Wylliaid Cochion.\nPenderfynodd yr awdurdodau roi diwedd ar yr ysbeilio. O ganlyniad i Ddeddf Uno 1536, unwyd y ddwy diriogaeth, ond ni chafodd hyn fawr o effaith.\nYna, ailbenodwyd Lewis Owen, neu Lewys ab Owain, o Blas-yn-dre, Dolgellau, yn Siryf Meirionnydd yn 1554. Cafodd ef a'i ddirprwy, John Brooke o Fawddwy, gyfarwyddyd i daro'r Gwylliaid yn galed, a dyna a wnaethant.\nCarcharwyd a chrogwyd y Gwylliaid yn ddidrugaredd, ond dechreuodd y Barwn Owen bechu yn erbyn y mân uchelwyr lleol ac ar 12 Hydref 1555 fe'i llofruddiwyd.\nCyhuddwyd nifer o bobl naill ai o'r llofruddiaeth neu o gynorthwyo'r llofruddio, yn eu plith John Goch, John ap Llywelyn ap Rhys, Ellis ap Huw a Lowri, merch Gruffydd Llwyd o'r Brithdir. Cafodd John ap Llywelyn ap Rhys ei glirio o'r drosedd ond cafwyd Lowri'n euog a'i dedfrydu i'w chrogi.\nGan ei bod hi'n feichiog, gohiriwyd y ddedfryd - ac er nad oes unrhyw dystiolaeth i brofi hynny, y tebygolrwydd yw iddi gael ei dienyddio wedi i'r baban gael ei eni.\nCyhuddwyd wyth o bobl o'r brif drosedd, y cyfan ohonynt yn cael eu disgrifio fel iwmyn.\nYn ogystal â John Goch, neu John Goch ap Gruffudd ap Huw, y prif ymosodwr, cyhuddwyd Gruffudd Wyn ap Dafydd ap Gutun o'r Brithdir, Ellis ap Tudur o Nannau, Robert ap Rhys ap Hywel, Siencyn ap Einion a Dafydd Gwyn ap Gruffydd, ill tri o Fawddwy, Morris Goch o Gemaes a Ieuan Thomas o Lanwddyn.\nDisgrifiwyd yn y Sesiwn Fawr sut y dioddefodd y Barwn Owen anaf marwol pan drywanodd John Goch ef â gwaywffon. Ymhlith arfau rhai o'r lleill roedd bilwg, cledd, dagr, bwa a saethau.\nYmddengys mai mân uchelwyr oedd yr ymosodwyr, ond cânt eu hadnabod o hyd fel aelodau o'r Gwylliaid Cochion.\nDienyddio - a dial\nMynydd Dugoed- man claddu posibl y Gwylliaid\nPrin yw'r dystiolaeth ysgrifenedig, ond dywed traddodiad mai dial oedd wrth wraidd llofruddio'r Barwn. Dywedir i hwnnw a'i ddynion ymosod ar y Gwylliaid ar noswyl Nadolig 1554 pan honnir i 80 o'r Gwylliaid gael eu crogi o ganghennau'r coed derw ar y Collfryn uwchlaw Rhos Goch.\nRoedd un ohonynt, John Goch, yn ifanc iawn ac roedd ei fam wedi ymbil am iddynt arbed ei fywyd. Crogwyd ef ac yna, yn ôl y stori, dinoethodd y fam ei bronnau gan ddweud bod y bronnau hynny wedi rhoi maeth i feibion eraill, meibion a fyddai'n golchi eu dwylo yng ngwaed calon y Barwn.\nDoes dim tystiolaeth gadarn i hyn ddigwydd o gwbl, ond caiff yr hanes ei adrodd gan Thomas Pennant tua 1770/3 pan ysgrifennodd ei lyfr taith enwog.\nGolchi mewn gwaed\nHonnir i'r dial ddigwydd ddeng mis yn ddiweddarach. Roedd y Barwn a John Llwyd o Geiswyn wedi bod yn y Trallwng yn trefnu priodas ac ar eu ffordd yn ôl dros Fwlch y Fedwen. Yn sydyn disgynnodd dwy dderwen, y naill y tu blaen iddynt a'r llall o'u hôl - tacteg glasurol.\nTaniwyd myrdd o saethau atynt a thrawyd y Barwn ddeg ar hugain o weithiau. Gwireddwyd y felltith wrth i frodyr John Goch ymolchi yng ngwaed y Barwn a chodwyd croes yno i nodi'r fan lle bu'r Barwn farw. Enwyd y lle yn Ffridd Groes.\nErys hanes y Gwylliaid yn fyw o hyd yn y fro. Ceir nifer o enwau lleoedd sydd wedi goroesi. Un yw Cae Ann, lle dywedir i un o'r Gwylliaid, er mwyn profi ei allu â bwa a saeth, daro morwyn o'r enw Ann yn farw, a hynny o bellter anhygoel.\nYm Mraichlwyd wedyn, dywedir i Wylliad brofi ei fedrusrwydd drwy daro, o'i guddfan ar draws y cwm, gosyn yr oedd hen wraig yn ei gario dan ei chesail.\nDywedir bod y Gwylliaid yn arfer claddu eu meirw ar fynydd Dugoed, lle mae olion hen feddau i'w gweld o hyd; dywedir mai yno, mewn man o'r enw Pylla'r Glwferiaid, y byddai'r Gwylliaid yn trin crwyn anifeiliaid.\nCredir mai enw gwreiddiol Pont y Byllfa oedd Pont y Babellfa, ac mai yno y byddai'r Gwylliaid yn gwersylla. Ar Fynydd Llwyngwilym wedyn, mewn man a elwir Carneddi'r Gwragedd, ceir Pont y Gwylliaid, sef pont a ddefnyddid gan y Gwylliaid i yrru gwartheg wedi eu dwyn o ardal Llanwddyn drosti.\nCeir hefyd Ffynnon y Gwylliaid a Llety'r Gwylliaid, y naill ar Fwlch y Groes a'r llall ar Fwlch Oerddrws.\nStraeon i blant am y Gwylliaid (y Lolfa)\nUn o'r enwau mwyaf diddorol yw Llety'r Lladron ar Fwlch Oerddrws, lle byddai'r Gwylliaid, yn ôl y traddodiad, yn ymosod ar deithwyr blinedig wrth iddynt ddringo'r rhiw serth.\nHonnir mai yn Henllys ger y Dugoed Isaf y trigai un o benaethiaid y Gwylliaid a cheir Palas y Gwylliaid, uwchlaw Ceunant Du a Stryd y Gwylliaid a Sarn y Gwylliaid gerllaw.\nMae'r hanesion am y Gwylliad olaf i'w ladd yn amrywio. Yn ôl un chwedl, digwyddodd hynny ger Caban Iddew a dywedir i'r Gwylliad druan gael ei lofruddio gan ei frawd.\nDywed stori arall mai yng Ngheunant y Gwylliaid y lladdwyd yr olaf. A dywed stori arall eto i'r olaf gael ei ddal a'i ladd yn sgubor y Gwanas wedi iddo dderbyn lletygarwch gŵr o'r enw Siôn Rhydderch.\nBradychwyd y Gwylliad gan ei westeiwr, ac am ganrifoedd wedyn bu dywediad mewn bri yn y cylch yn disgrifio rhywun 'mor ffals â Siôn Rhydderch'.


Cyfradd cyfnewid Pa`anga (TOP) I CFC ffranc (XAF) byw ar farchnad cyfnewid Forex\nCyfraddau cyfnewid FOREX updated: 08/04/2020 08:38\nPa`anga - CFC ffranc pris ar hyn o bryd ar y farchnad cyfnewid Forex yn 08 Ebrill 2020\n08:38:16 (Diweddariad cyfradd forex mewn 59 eiliad)\n1 TOP = 256.39 XAF\n1 XAF = 0.0039 TOP\nYn y gyfnewidfa Forex ar gyfer 1 pa`anga mae angen i chi roi 256.39 XAF. Y gyfradd gyflymaf ar-lein pa`anga. Cyfradd cyfnewid ar unwaith pa`anga. Cyfradd cyfnewid pa`anga i CFC ffranc ar Forex y funud, awr, wythnos neu fis.\nSiart masnachu Forex CFC ffranc - Pa`anga yn byw, 08 Ebrill 2020\nSiart masnachu Forex pa`anga I CFC ffranc yn byw, 08 Ebrill 2020\nY siart ar frig y dudalen yw rhyngwyneb gweledol y newidiadau yn y gyfradd gyfnewid. Mae'r graff yn dangos ar unwaith anwadalrwydd y pa`anga i'r CFC ffranc. Defnyddiwch y llygoden i ddewis yr union amser ar y siart a darganfod cyfradd gyfnewid pa`anga yn Forex ar yr adeg hon. Mae'r graff cyfradd cyfnewid yn newid yn awtomatig bob 30 eiliad.\nGellir gwylio newidiadau yn y pa`anga i'r CFC ffranc bob munud. Newidiadau yn y pa`anga (TOP) i CFC ffranc ar y funud hon. Hanes 10 munud o pa`anga i CFC ffranc o Forex yn y tabl ar y dudalen. Rhoddir gwerthoedd y pa`anga y funud yn y tabl fel ei bod yn gyfleus gweld y gwahaniaeth.\n256.39 256.51 256.77 256.58 256.67 256.09 256.42 256.60 256.49\nGellir gwylio newidiadau yn y pa`anga i'r CFC ffranc bob awr. Y newid yn y gyfradd pa`anga (TOP) i CFC ffranc yr awr hon yw - -0.38 XAF. Mae'r tabl yn dangos y cyfraddau pa`anga i CFC ffranc bob awr. Rhoddir gwerthoedd y pa`anga yr awr yn y tabl fel ei bod yn gyfleus gweld y gwahaniaeth.\nMasnachu ar-lein pa`anga (TOP) i CFC ffranc tuedd heddiw 08 Ebrill 2020


Cymru 1-4 Sbaen: Sbaen yn dominyddu yng Nghaerdydd - Gair Rhydd\nYN Y LLUN: Cymru yn herio Sbaen (Tarddiad: Llion Carbis)\ngan Llion Carbis o Stadiwm y Principality.\nMae penderfyniad cymdeithas pêl-droed i ddychwelyd i Stadiwm y Principality, stadiwm fwyaf Cymru, wedi bod yn destun hynod ddadleuol ymysg cefnogwyr y tîm cenedlaethol. Ac ni chafodd yr ymgyrch i ddychwelyd i stadiwm ei rymuso gyda pherfformiad i’w anghofio yn erbyn un o wledydd mwyaf adnabyddus pêl-droed, wrth i Gymru colli o 1-4 yn erbyn Sbaen.\nYr hanner gyntaf\nAr ôl dechrau pwrpasol ac awdurdodol gan y gwrthwynebwyr, Paco Alcacer sgoriodd gôl agoriadol yr ornest gydag ergyd ardderchog. Er gwaethaf y ffaith fe gollwyd Sbaen meddiant, lwyddodd y Sbaenwyr i adennill y bêl, cyn i ymosodwr Borussia Dortmund –sydd wedi sgorio saith gôl mewn pedwar ymddangosiad i’w glwb – gosod y bêl yn wych yng nghefn y rhwyd.\nDeg munud yn ddiweddarach, llwyddodd tîm Luis Enrique i ddyblu’r sgôr. Dangosodd Sbaen ymagwedd glinigol a ddidosturi i uchafu ar amddiffyn anniben Cymru, ni lwyddodd yr un amddiffynnwr o Gymru adnabod presenoldeb Sergio Ramos yn y cwrt cosbi, a sgoriodd ail gôl yr ornest ar ei 158fed cap i’r gwrthwynebwyr.\nAnodd ydyw i anghytuno gyda statws Sbaen fel un o wledydd mwyaf dawnus a thalentog yn y byd, ond nid oedd her Cymru wedi’i hwyluso gan sawl camgymeriad elfennol, a chwarae esgeulus ymysg yr amddiffynwyr. Wrth i Sbaen dreiddio amddiffyn bregus Cymru gyda hawster, unwaith yn rhagor, ni lwyddodd y Dreigiau i glirio’r bêl ac Paco Alcacer oedd yna’n aros i sgorio ei ail gôl o’r ornest, a trydydd gôl y gwrthwynebwyr.\nUnwaith eto, edrychodd tîm Ryan Giggs yn llipa ac yn ddiddychymyg yn erbyn tîm talentog, a gan eithrio perfformiad Ethan Ampadu, nid oedd llawer i ddiddori’r Wal Goch yn y 45 munud agoriadol.\nYn wir, roedd rhaid aros 36 munud i Gymru cyflawni ei ergyd cyntaf o chwarae agored, a daeth Ethan Ampadu yn eithriadol o agos at sgorio gyda pheniad a gwyrodd allan am gic i’r gôl geidwad ar ôl bwrw’r postyn.\nNi lwyddodd Cymru i ddatblygu unrhyw batrwm na strwythur yn yr hanner gyntaf, gyda Sbaen yn dominyddu’r meddiant, ac roeddent yn rheoli’r ornest yn gymharol ddidrafferth. 0-3 i Sbaen wedi’r hanner gyntaf.\nYr ail hanner\nEr ni chafwyd ymateb enbyd gan Gymru ar ddechrau’r ail hanner, ac er ddaeth Suso yn eithriadol o agos at sgorio pedwerydd gôl y gêm, roedd fwy o benderfynoldeb yn chwarae Cymru (yn yr ail hanner) a daeth Ramsey yn agos gydag ergyd o bellter.\nAr ôl gwaith canmoladwy gan Declan John i adennill meddiant, a phasio’r bêl i Sam Vokes, cafodd Ramsey ergyd prin a orfododd arbediad gan Kepa Arrizabalaga – y golgeidwad drytaf yn hanes pêl-droed.\nYn gyffredinol ymddangosiad gwangalon ydoedd gan Gymru, un a oedd wedi cymeriadu gydag amddiffyn gwan a diffyg strwythur. Heb os, roedd Cymru yn edrych yn fregus iawn wrth amddiffyn corneli a chiciau rhydd, a Marc Bartra oedd yn gyfrifol am sefydlogi’r fuddugoliaeth i Sbaen (er nad oedd y canlyniad erioed yn y fantol) gyda pheniad arall i’r gwrthwynebwyr. Adlamodd yr amddiffynnwr yn uwch na’ neb i osod y bêl heibio Wayne Hennessey – a gafodd noson heriol iawn yn ceisio rhwystro dylanwad Sbaen.\nOnd, er gwaethaf y gwahaniaeth sylweddol yn ansawdd perfformiadau’r ddwy dîm, cafodd mwyafrif o 50,232 o gefnogwyr a ddaeth i Stadiwm y Principality cyfle i ddathlu gyda Sam Vokes yn sgorio ei 11eg gôl i Gymru.\nCafodd y cyfle ei greu yn sgil gwaith pwrpasol Matthew Smith – a enillodd ei drydydd cap i Gymru – a lwyddodd i adennill y bêl cyn chwarae pas cywrain i David Brooks. Ar ôl derbyn meddiant, penderfynodd asgellwr Bournemouth i groesi’r bêl, a Vokes oedd yn aros yn amyneddgar i fanteisio ar y cyfle. Gôl, a gorffeniad, nodweddiadol ydoedd i ymosodwr Burnley, ond doedd dim llawer mwy i blesio cefnogwyr Cymru.\nCyn yr ornest, roedd nifer yn ystyried y gêm fel arbrawf i weld pa mor gredadwy ac ymarferol oedd dychwelyd i stadiwm fwyaf Cymru. Ond, ar ôl perfformiad gofidus, ac awyrgylch difflach, nid yw’n debygol bydd Cymru yn dychwelyd i’r stadiwm yn barhaol.


Anffyddiaeth: Sylwadau trychinebus diweddaraf Richard Dawkins\nSylwadau trychinebus diweddaraf Richard Dawkins\nRwyf wedi bod yn eithaf beirniadol o Richard Dawkins yn ddiweddar, wedi iddo ddweud pethau digon plentynnaidd ar Twitter. Rwyf hefyd wedi nodi ei ddirmyg anffodus tuag at ffeminyddwyr o fewn y "mudiad" anffyddiaeth/seciwlariaeth.\nMae pethau wedi mynd o ddrwg i waeth:\nProfessor Dawkins, an evolutionary biologist, describes in a new nautobiography how a master at his Salisbury prep school “pulled me on to his knee and put his hand inside my shorts”. He writes that the episode was “extremely disagreeable” and that other boys were molested by the same teacher, but concludes: “I don’t think he did any of us any lasting damage.”\nMae'r sylwadau yma'n ddychrynllyd, ac mae'n rhaid holi beth ar y ddaear sy'n mynd trwy ei ben y dyddiau hyn. Rwy'n falch bod Dawkins o'r farn nad yw ef ei hun wedi dioddef unrhyw "lasting damage" yn sgil y profiad, ond mae'n gwbl amhriodol iddo geisio siarad ar ran ei gyd-ddisgyblion. Nid oes gan Dawkins syniad faint o niwed y gall y dihiryn o dan sylw fod wedi'i achosi. Mae stwffio llaw lawr trôns eich disgyblion yn ddigon erchyll ac anfaddeuol (wrth gwrs!), ond os gwyddwn i sicrwydd am hynny, mae'n rhesymol dychmygu bod pethau gwaeth wedi digwydd i eraill hefyd.\nRydym yn gwybod erbyn hyn bod y math yma o gamdrin wedi bod yn rhemp mewn ysgolion o'r fath yn y gorffennol, ond nid yw hynny'n reswm o gwbl i feddalu ein condemniad. Mae'n anodd dychmygu faint o fywydau sydd wedi'u niweidio gan y pedoffeiliaid yma. Mae'r sylwadau hyn yn greulon iawn tuag at bobl sydd wedi dioddef problemau hir-dymor yn sgil profiadau tebyg, ac nid ydynt yn gwneud unrhyw les i unrhyw ymdrechion i sicrhau cyfiawnder.\nNid yw'n hawdd deall pam mae Dawkins mor barod i esgusodi'r peth. Mae wedi lladd ar yr eglwys babyddol, yn gwbl haeddiannol, am gamdrin plant, felly mae'r safonau dwbl yma'n destun dirgelwch. Petai'r ysgolfeistr wedi bod yn gwisgo lifrai offeiriad, tybed a fyddai Dawkins mor hapus i faddau? Beth fyddai ymateb Dawkins petai pabydd amlwg yn esgusodi pedoffeilia o fewn yr eglwys yn yr un ffordd?\nMae'n fwy fyth o syndod o gofio mai un o hoff ddadleuon Dawkins dros y blynyddoedd diwethaf (ac un o'i rai mwyaf dadleuol) yw bod labelu plant ifainc â chrefydd eu rhieni'n enghraifft o gamdrin. Rwy'n credu bod y ddadl yn un beiddgar ond digon dilys yn y bôn; fel mae Dawkins wedi ei ddweud, mae pawb yn cytuno y byddai galw plentyn pedair oed yn "blentyn Marcsaidd" yn eithaf sinistr, ac ni ddylai crefydd fod yn wahanol yn hynny o beth. Ond er fy niffyg amynedd gyda chrefydd, go brin bod y fath enghreifftiau'n cymharu â'r camdrin corfforol a llythrennol a ddisgrifir yn y dyfyniad. Mae wedi dweud rhywbeth tebyg o'r blaen, yn anffodus:\nYr ateb amlwg yw na, er mor anfoesol yw dychryn plant yn feddyliol fel hynny. Mae'r cyfeiriad at uffern yn amlygu problem arall i Dawkins a dweud y gwir, sef cysoni'r agwedd ffwrdd-a-hi yma tuag at droseddau'r gorffennol gyda'i feirniadaeth o'r pethau hyll a geir yn y Beibl (sydd wrth gwrs yn gasgliad o lyfrau a gyfansoddwyd rhwng tua 1,800 a 2,600 o flynyddoedd yn ôl). Mae wedi condemnio rhai pobl yn chwyrn (eto, yn gwbl gyfiawn a haeddiannol) am esgusodi'r gyflafan a gyflawnwyd yn erbyn trigolion Canaan, fel y'i disgrifir yn Neuteronomium. Wrth gwrs, roedd pawb yn mynd o gwmpas yn rheibio a llofruddio'u gelynion yn ystod y cyfnod o dan sylw. Er hynny, nid yw Dawkins yn fodlon caniatáu i gristnogion geisio cyfiawnhau'r erchyllterau yn y termau hynny. Mae'n berffaith gywir i beidio, wrth gwrs. Ond dylai'r un peth yn union fod yn wir yn achos ei fochyn o gyn-ysgolfeistr; ni ddylid caniatáu "ond roedd pawb wrthi" fel esgus.\nHyrwyddo ei hunangofiant newydd mae Dawkins ar hyn o bryd. Rwy'n hoff iawn o'i lyfrau (ac nid yw hynny'n mynd i newid er i'm amynedd gyda'r dyn ddirywio'n gyffredinol yn ddiweddar) ond nid wyf ar frys arbennig i brynu hwn a bod yn onest. Mae'r dyn fel petai wedi mynd i ymdrech arbennig i siomi ei edmygwyr yn ystod y blynyddoedd diwethaf.\ntagiau: crefydd, cristnogaeth, llyfrau, prydain, Richard Dawkins\nIfan Morgan Jones 12/9/13 7:29 pm\nCofnod gwych Dylan. Ges i fy magu mewn teulu crefyddol a dydw i ddim yn credu ei fod wedi achosi unrhyw niwed meddyliol i mi! A dweud y gwir rwy'n credu ei fod wedi bod yn reit llesol o ran deall dylanwad Cristnogaeth ar ein diwylliant. Er wrth gwrs mae'r math o grefydd sy'n cael ei ddysgu mewn ysgol sul yng Nghymru yn reit bell o'r math sy'n cael ei ddysgu mewn sawl rhan o'r byd. Rydw i'n nabod ambell berson sydd wedi dioddef camdriniaeth rhywiol ac yn dal i ddioddef y sgil effeithiau hyd heddiw - does dim modd eu rhoi yn yr un cae, heb son am awgrymu bod un yn waeth na'r llall.\nAlwyn ap Huw 13/9/13 8:22 am\nMae'n codi cyfog arnaf i wneud hyn, ond rwyf am amddiffyn Archoffeiriad y ffydd Anffyddiol ar dy flog!\nGanwyd Yr Archoffeiriad ym 1941, o dybio dy oedran, mae o tua'r un oed a dy Daid.\nYn ddi-os cafodd dy Dad chwip din gan dy Daid fel modd o'i ddisgyblu. Beth bynnag bo ein barn ni bellach am guro plant roedd dy Daid yn disgyblu ei fab yn ôl safonau disgwyliedig ei oes, does dim modd ei feirniadu am hynny!\nMae'n bosib bod dy Daid, yn sicr bod nifer o'i gydnabod, yn curo eu gwragedd heb ymyrraeth gyfreithiol gan fod disgyblu gwraig yn cael ei hystyried fel achos teuluol, yn hytrach na throsedd, cyn y 1980au.\nFe fu Dawkins yn ddisgybl mewn ysgol bonedd, ac mae 'na dystiolaeth bod ysgolion bonedd wedi goddef paedophilia fel rhan o'r drefn ers canrifoedd, a does dim sy'n rhyfeddol bod yr Athro yn cofio cyfnod felly fel rhan naturiol o'i brofiad o blentyndod, hyd yn oed plentyndod hapus!\nHawdd yw edrych yn ôl ar gyfnod caethwasiaeth, a chydnabod mae dyna oedd y drefn yn y 1700'au; anos yw deall y newidiadau syfrdanol yn y cysyniad o hawliau ers y 1950 a chydnabod nad oedd pethau'r un fath yn ystod oes ein cydnabod.\nPan oedd Dawkins yn 26 oed roedd gwrywgydiaeth yn anghyfreithiol, roedd cyfreithloni gwrywgydiaeth yn rhan o'r sexual revolution, roedd y ffaith bod grwpis dan 15 yn fodlon rhoi eu hunain i bobl fel Jimmy Saville yn rhan o'r un chwildro, roedd yn rhan o ryddid rhywiol y 60au. Ac rwy'n ddigon hen a ddigon ifanc i ddeallt pam bod Dawkins yn dweud dyna oedd bywyd y cyfnod, canys dyna ydoedd!\nFel y mwyafrif o fy nghyd oedwyr, byddwn wedi ffeirio ffafriai rhywiol am Fedal Jim will Fix It ar y pryd ac yn difaru bellach. O'r herwydd rwy'n gweld cenhedlaeth fy nghyfnod ar fai yn hytrach na Syr Jimmy am or ryddid, yn hytrach na throseddau rhywiol\nFel Yr Archoffeiriad rwy'n derbyn bod fy nghofion cynharaf o fywyd yn druenus o wael yn ôl safonau cyfoes, ond yn parhau i fod yn hyfryd yn fy nghof\nAlwyn ap Huw 13/9/13 9:24 am\nDafydd Llewelun 13/9/13 1:30 pm\nDylan 14/9/13 6:11 pm\nIfan: Diolch. A cheisio bod yn garedicach, mae'n bosibl bod ambell unigolyn sydd wedi dioddef yn waeth oherwydd iddynt gael eu trwytho â syniadau crefyddol hyll (fel uffern neu'r pechod gwreiddiol) nag ambell berson sydd wedi dioddef camdrin rhywiol corfforol. Wrth gwrs, nid yw cydnabod hynny'r un peth o gwbl â honni bod hynny'n wir mewn ffordd mwy cyffredinol.\nMae'r ddau beth yn anfoesol, ond mae un llawer iawn yn waeth.\nAlwyn: Mae'n eithaf priodol, am wn i, mai'r unig dro rwyt yn amddiffyn Dawkins yw pan mae'n dweud pethau hyll.\n"Grwpis 15 oed yn rhoi eu hunain i Jimmy Savile"? Hyd yn oed petai hynny'n wir (yn y mwyafrif anferth o'r achosion yma roedd Savile fwy neu lai'n gorfodi ei hun arnynt), ei gyfrifoldeb ef, fel yr oedolyn, fyddai peidio eu treisio.\nBai Jimmy Savile a neb arall yw'r ffaith iddo dreulio cymaint o ddegawdau'n ffwcio plant. Beio'r dioddefwyr yw awgrymu bod cyfrifoldeb ar y plant eu hunain, ac mae'n ategu ac atgyfnerthu diwylliant treisio. A dweud y gwir, mae'n bosibl iawn mai dyna'r peth gwaethaf i mi dy weld yn ei ddweud erioed. Ac mae hynny'n dweud lot.\nAlwyn ap Huw 15/9/13 8:16 am\nUn o dy wendidau di fel dadleuwr, Dylan, yw dy fod byth yn gallu dechrau unrhyw ddadl efo crybwyll o ble mae unrhyw un o farn amgenach na thi yn cychwyn, ac o'r herwydd yr wyt o hyd yn brwydro yn erbyn bwgan brain o dy wneuthuriad dy hun yn hytrach nac yn erbyn yr hyn y mae'r unigolyn yn dweud.\nEnghraifft o hyn yw dy honiad mae dyma'r "unig dro" imi amddiffyn yr Athro Dawkins. Y gwir yw pob tro mae'r athro yn yngan gair rwy'n amddiffyn ei hawl i'w yngan, gan fy mod yn credu mewn rhyddid barn.\nYn y dyddiau PC sydd ohoni mae cefnogi rhyddid barn yn beth wrthyn, mae'n debyg bod ambell i farn nad oes hawl i'w fynegi!\nFe fu farw Merthyron Cristionogol lu er mwyn caniatáu rhyddid barn ar bynciau crefyddol, bu eu marwolaeth yn rhoi'r un rhyddid i mi fel anghydffurfiwr o Gristion i fynegi barn amgen ar Gristionogaeth i farn yr Eglwys Statudol ac ydyw yn rhoi'r hawl i ti a Dawkins i wadu Cristionogaeth.\nOs wyt am ofyn a oes unrhyw esgus tros gael rhyw efo plentyn o dan oed cydsyniol heddiw, fy ymateb, yn bendant, yw na! Os wyt yn gofyn a fu cyfnodau lle roedd agwedd at agweddau rhyw cydsyniol yn wahanol? Yr ateb yw ie! Roedd Siwan 12 oed yn briod a Llywelyn 32 oed! Ffiaidd yn ein dyddiau ni, normal yn eu dyddiau hwy!\nCwestiwn anoddach, i ni sy'n ddigon hen i gofio'r cyfnod, yw nid "a oedd ymddygiad y sêr yn erbyn cyfraith yr oes" (yn ddi-os ydoedd) ond a ydoedd yn erbyn "ysbryd" yr oes? Ac mae hynny'n cwestiwn anos ar y diawl i'w ateb!\nEr gwaetha'r ffaith fy mod yn anghytuno a barn Dawkins am grefydd, rwy'n ddiolchgar iddo am ofyn cwestiynau sydd angen dwys ystyriaeth i mi fel crefyddwr.\nYn yr achos yma mae o'n gofyn cwestiwn sydd angen dwys ystyriaeth parthed moesoldeb, ac rwy'n ddeall man cychwyn ei ddadl. A ddylid barnu ymddygiad rhywiol y 60'au yn ôl y gred mewn "free love", yn erbyn cyfreithiau'r dydd neu yn ôl moesau heddiw?\nCwestiwn dyrys sy ddim yn cael ei ateb trwy condemnio Dawkins ac ap Huw fel paedophile apologists dy ddadl diog!\nIfan Morgan Jones 15/9/13 2:56 pm\nAlwyn, roedd gweithredoedd Savile yn amlwg yn erbyn ysbryd a chyfraith yr oes, gan ei fod yn amlwg wedi mynd i lawer o drafferth wrth guddio beth oedd yn ei wneud fel bod neb arall yn cael gwybod. Pryd yn union oedd rhyw efo plant yn dderbyniol - gan gofio mai priodasau gwleidyddol yn hytrach na rhywiol oedd yr rheini yn y canol oesoedd? yr gwahaniaeth mawr rhwng heddiw a pan oedd Savile yn ei anterth yw bod agwedd rheini tuag at ddiogelwch eu plant wedi newid. Roedden nhw'n llawer mwy laid back yn y 60au, erbyn hyn dyw'r plant ddim yn cael mynd allan i chwarae yn yr ardd gefn heb bod rhiant i gadw golwg arnyn nhw. Petai rheini y 60au wedi meddwl am eiliad bod eu plentyn am gael ei dreisio yn ystafell newid Savile wyt ti wir yn meddwl y bydden nhw wedi caniatau i'w plant nhw fynd yno?\nDylan 15/9/13 4:40 pm\nY broblem amlwg gyda beio "chwyldro rhywiol" y 1960au am bethau fel hyn yw bod oedolion, yn ôl pob tebyg, wedi bod yn ffwcio plant ers cyn cof. Mae'n amhosibl derbyn mai ffenomen diweddar yw camdrin plant o fewn yr eglwys babyddol, er enghraifft. Nid oes rheswm i dybio nad oedd yr un peth yn union yn digwydd mewn mynachlogydd Benedictaidd yn y nawfed ganrif. Yr unig beth sydd wedi newid yw ein bod yn llawer iawn mwy tebygol o gael clywed am y peth erbyn hyn. Y gwrthwyneb i'th ddadl yw'r gwir: mae treisio plant yn llawer iawn llai derbyniol erbyn hyn nag ydoedd cyn y 1960au.\nMae'r un peth yn wir am yr holl straeon ofnadwy diweddar am ferched yn cael eu treisio yn Yr India. Go brin bod y nifer o achosion wedi cynyddu'n sylweddol yn y blynyddoedd diwethaf. Yn hytrach, mae'n debygol bod y troseddau yma wedi bod yn digwydd erioed (yn anffodus) ond bod y dioddefwyr erbyn hyn wedi dod yn llawer iawn llai parod i gadw'n dawel.\nRoedd y "chwyldro rhywiol" yn beth iach. Ei brif lwyddiant oedd pwysleisio mai rhywbeth a wneir ar y cyd (rhwng oedolion sy'n cydsynio'n llon) yw rhyw, yn hytrach na rhywbeth y mae dynion yn ei orfodi ar bobl llai grymus.\nDylan 15/9/13 5:04 pm\nGyda llaw, mae Dawkins wedi ceisio egluro ei safbwynt ymhellach fan hyn, ac wedi ymddiheuro i raddau. Digon teg, ond rwy'n credu o hyd bod ei bwynt yn un blêr.


Cais Estyniad-Castio - Co Gweithgynhyrchu Digital, Ltd\nyn rhoi hwb argraffu 3D castio incustry\nArgraffu 3D fantais cyflymder amlwg iawn mewn swp-gynhyrchu bach, ac mae ganddo manteision amlwg ar gyfer datblygu mathau penodol o brosiectau, megis modurol, awyrofod, awyrennau, milwrol, trên, beic modur, llong, offer mecanyddol, pwmp dŵr, diwydiant ceramig , ac ati\nMae amrywiaeth o gynhyrchion castio traddodiadol sy'n anodd dim ond yn cael ei gynhyrchu gan 3D argraffu megis 0.5mm llafnau tyrbinau, gwahanol ddarnau olew oeri mewnol, ac amryw o Castings strwythurol cymhleth i gynhyrchu. Mae'r cwsmeriaid yn cael eu lledaenu ar draws y byd.\nAr gyfer darnau celf, gall gwahanol fathau o fowldiau ar gyfer cynhyrchu màs hefyd yn cael ei defnyddio yn eang.\nYn seiliedig ar y cais o dechnoleg RP, y llinell ddatblygu cynnyrch newydd, a ddefnyddiodd y mowldio a llwch RTV Silicon rwber Castio, bellach wedi cymhwyso yn eang i faes Automobile, electronig a etc meddygol\nCANT: Isel-pwysedd mowldio chwistrellu adwaith (mowldio Epocsi)\nCANT yn broses newydd gymhwyso i gynhyrchu mowldinau cyflym. Mae'n gymysgedd o ddeunyddiau polywrethan dau-gydran, sy'n cael eu chwistrellu i mewn mowld gyflym o dan tymheredd arferol ac pwysedd isel, a ffurfiwyd gan brosesau cemegol a ffisegol megis polymerization, crosslinking a galedu deunyddiau.\nMae wedi y manteision o effeithlonrwydd uchel, cylch cynhyrchu byr, proses syml a chost isel. Mae'n addas ar gyfer cynhyrchu ar raddfa fach treial yn y broses datblygu cynnyrch, yn ogystal â chynhyrchu bach-maint, strwythur syml o'r clawr a chynhyrchu cynhyrchion trwchus â waliau mawr trwchus â waliau ac yn anwastad.\nmowldiau Gymwys yw: resin llwydni, ABS llwydni, alwminiwm aloi deunydd llwydni castio: deunydd polywrethan dwy gydran priodweddau ffisegol: tebyg i PP / ABS, mae'r cynnyrch wedi gwrth-heneiddio, gwrthiant effaith gref, lefel uchel o ffit, llwytho hawdd ac yn dadlwytho nodweddion.\nYr egwyddor sy'n gweithio o CANT mowldio pwysedd isel darlifiad fel a ganlyn: y cyn-ffurfiwyd dau-gydran (neu aml-gydran) deunyddiau crai hylif yn cael eu bwydo i mewn i'r pen cymysgu trwy bwmp fesuryddion ar gymhareb penodol, ac yna yn barhaus arllwys i mewn y mowld i ffurfio mowldio galedu adwaith. Mae'r addasiad gymhareb ei gyflawni trwy newid mewn cyflymder pwmp, sy'n cael ei reoli gan y swm rhyddhau uned y pwmp a'r amser pigiad.\nffibr carbon / ffibr atgyfnerthu plastig (FRP) cyflwyniad gwactod\nYr egwyddor sylfaenol y broses gyflwyno gwactod yn cyfeirio at osod ffibr gwydr, ffabrig ffibr gwydr, gwahanol mewnosod, rhyddhau brethyn, resin haen athraidd, gosod pibell resin ac yn cwmpasu neilon (neu rwber, ar yr haen gôt gel halltu). Silicôn) ffilm hyblyg (hy bag llwch), y ffilm a'r ymylon y ceudod yn cael eu selio dynn.\nMae'r ceudod sydd ar dân ac mae'r resin yn cael ei chwistrellu i mewn i'r ceudod. Proses mowldio lle mae resin yn cael ei trwytho ar hyd pibell resin ac arwyneb ffibr o dan wactod i impregnate bwndel ffibr ar dymheredd ystafell neu o dan wres.\nMae'r cyfuniad o dechnoleg argraffu 3D a thechnoleg castio traddodiadol wedi arwain at dechnoleg castio gyflym. Yr egwyddor sylfaenol yw defnyddio'r dechnoleg argraffu 3D i argraffu yn uniongyrchol neu'n anuniongyrchol i'r ewyn goll, polyethylen llwydni, sampl cwyr, templed, llwydni, craidd neu plisgyn ar gyfer castio, ac yna cyfuno'r broses castio traddodiadol i gyflym bwrw rhannau metel.\nMae'r cyfuniad o dechnoleg argraffu 3D a phroses castio yn rhoi chwarae llawn i fanteision argraffu 3D cyflym, cost isel, y gallu i weithgynhyrchu rhannau cymhleth a bwrw unrhyw fath o fetel, ac nid yw'n cael ei effeithio gan siâp a maint, a chost isel. Gall eu cyfuniad yn cael ei ddefnyddio i osgoi gwendidau, gan symleiddio yn fawr ac yn byrhau'r broses o ddylunio hir, addasu, ail-ddylunio i mowldio.\ncastio buddsoddiad yn cyfeirio at ddull cymharol newydd o gastio metel, a elwir hefyd yn llwydni llawn, vaporization, a chastio cavityless. Mae'r prototeip yn cael ei wneud o ewyn (ewynnog PLASTIG) ac fel arfer yn cael ei ehangu polystyren. Mae'r mowld cadarnhaol yn cael ei lenwi gyda tywod cast (FOVNDRY SAND) i ffurfio mowld (WYDDGRUG), ac mae'r un peth yn wir am y mowld negyddol. Pan fydd y metel tawdd yn cael ei chwistrellu i mewn i'r mowld (hy, y llwydni gwneud o polystyren), mae'r ewyn anweddu neu wedi'i golli, gan adael y mowld negyddol y tywod ffowndri llenwi â metel tawdd. Mae'r dull hwn o castio Mabwysiadwyd yn ddiweddarach gan y gymuned cerflunydd ac mae bellach yn ei ddefnyddio mewn gweithgynhyrchu diwydiannol.\nmaint mawr argraffydd SL 3D Argymhellir, fel 3DSL-600Hi gyda adeiladu cyfaint o 600 * 600 * 400 mm a pheiriant mwy o 3DSL-800Hi gyda adeiladu cyfaint o 800 * 600 * 550mm.


Yn ystod yr 20g, brwydrodd y mwyafrif du am fwy o hawliau gan y lleiafrif gwyn dominyddol, a chwaraeodd ran fawr yn hanes a gwleidyddiaeth ddiweddar y wlad. Gosododd y Blaid Genedlaethol apartheid ym 1948, gan greu system o wahaniaethu hiliol cwbwl annheg. Ar ôl hir brwydro yn erbyn yr annhegwch hwn, gan y Gyngres Affrica Cenedlaethol (ANC) a gweithredwyr gwrth-apartheid eraill y tu mewn a'r tu allan i'r wlad, dechreuwyd diddymu rhai deddfau gwahaniaethu yng nghanol y 1980au. Ers 1994, mae pob grŵp ethnig ac ieithyddol wedi dal cynrychiolaeth wleidyddol yn nemocratiaeth ryddfrydol y wlad, sy'n cynnwys gweriniaeth seneddol a naw talaith. Cyfeirir at Dde Affrica yn aml fel "cenedl yr enfys " i ddisgrifio amrywiaeth amlddiwylliannol y wlad, yn enwedig yn sgil apartheid.\nGwleidyddiaeth a'r llywodraethGolygu\nWedi dod o "https://cy.wikipedia.org/w/index.php?title=De_Affrica&oldid=11088709"\nLast edited on 29 Mehefin 2022, at 16:43\nNewidiwyd y dudalen hon ddiwethaf ar 29 Mehefin 2022, am 16:43.


Ffrainc yn ymchwilio i gynllwyn yn erbyn Mwslimiaid ac Iddewon – Golwg360\nFfrainc yn ymchwilio i gynllwyn yn erbyn Mwslimiaid ac Iddewon\n12 Mehefin 2019 am 11:52\nMae’r awdurdodau yn Ffrainc yn ymchwilio wedi i bum person gael eu harestio fel rhan o gynllwyn i ymosod ar safleoedd crefyddol.\nMae dau o bobol – un ohonyn nhw’n blentyn dan oed – eu dwyn i’r ddalfa a’u rhoi dan ymchwiliad o fod yn rhan o gymdeithas frawychol.\nMae tri o bobol eraill wedi’u harestio hefyd, fel rhan o ymchwiliad sy’n cael ei redeg yn Grenoble, de-ddwyrain Ffrainc.\nMae’r ymchwiliad yn dweud mai Moslemiaid neu Iddewon oedd targedau’r ymosodiadau honedig oedd yn cael eu cynllwynio. Ond fe ddaeth cadarnhad hefyd nad oes unrhyw gysylltiad â’r cynllwyn yn 2017 yn erbyn mosgiau a ffoaduriaid.


BTEC Lefel 2 mewn Chwaraeon a Gwasanaethau Cyhoeddus (Amser Llawn) - Grŵp Colegau NPTC\nMae Chwaraeon a Gwasanaethau Cyhoeddus Cyfun Lefel 2 BTEC yn gwrs Addysg Bellach Amser Llawn wedi’i gynllunio ar gyfer myfyrwyr sy’n dyheu am weithio yn y sectorau chwaraeon a chyhoeddus. Mae’r cwrs hwn wedi’i leoli yn yr adran Chwaraeon a Gwasanaethau Cyhoeddus (SPS).\nByddwch yn cwblhau asesiadau ymarferol ac ysgrifenedig ochr yn ochr â phrosiectau. Mae’r rhain yn seiliedig ar sefyllfaoedd realistig yn y gweithle, gweithgareddau a gofynion Chwaraeon a Gwasanaethau Cyhoeddus. Byddwch yn edrych ar wahanol agweddau ar bob sector. Bydd y cwrs hwn yn rhoi sylfaen dda i chi fynd ar gymhwyster uwch yn gysylltiedig â gwaith.\nMae hwn yn gwrs BTEC cyflawn a gall arwain at yrfaoedd fel hyfforddi chwaraeon, athro AG, swyddog chwaraeon anabledd, therapydd chwaraeon, dadansoddwr chwaraeon, maethegydd chwaraeon, hyfforddwr campfa neu swyddog cymunedol chwaraeon.\nBydd gwasanaethau cyhoeddus yn gosod y sylfaen ar gyfer gyrfa yn y sectorau cyhoeddus mewn lifrai fel y lluoedd arfog, gwylwyr y glannau, ambiwlans, yr heddlu, gwasanaethau tân, a gwasanaethau brys golau glas.


Osborne House - Gwesty Tŷ Tref in Llandudno, Llandudno - Conwy\nRydych chi yma: Aros Yn Sir Conwy > Osborne House\nGwesty Tŷ Tref\nGwesty bwtîc moethus wedi'i leoli ar y promenâd, gyda golygfeydd gogoneddus o'r môr. Mae'r holl ystafelloedd yn helaeth a rhamantus gyda gwelyau Hypnos maint super king, ystafelloedd ymolchi marmor a chawod y gellir cerdded i mewn iddynt, ystafell eistedd gyda soffa gyfforddus o flaen lle tân Fictoraidd. Systemau aerdymheru llawn a WIFI am ddim drwy’r adeilad.\nMae Caffi/Gril syfrdanol Osborne sydd mewn arddull bistro belle époque ar agor drwy'r dydd, ac yn llawn canhwyllau gyda'r nos - perffaith ar gyfer pryd rhamantus.\nMae lle parcio am ddim yn y cefn. Delfrydol ar gyfer teithio i Eryri, pentref Eidalaidd Portmeirion, cestyll canoloesol, plastai a'r gerddi byd enwog, Gerddi Bodnant.\nOpening (1 Ion 2019 - 15 Rhag 2019)\n4 Sêr Croeso Cymru Gwesty Tŷ Tref


Llyfrgell Owen Phrasebank - oriau\nFe gafodd purfa olew enfawr Texaco ei hysgwyd gan gyfres o ffrwydradau ychydig oriau ar ôl storm fellt a tharanau.\nCofiwn am yr oriau maith, yr hamdden prin, a'r cyflog isel.\nRoedd o wedi marw ers oriau.\nMae yn siwr na wnaeth fy argymhelliad ansicr yn oriau mân y bore ddim llawer o ddrwg i'r un o'r ddau felly.\nRoedd symud o un stryd i'r llall yn cymryd oriau.\nMae nifer yr oriau a gomisiynwyd wedi cynyddu o 37 i 70, syn werth �16.\nAr ôl cefnu ar drên Llundain - Caeredin, roedd yn rhaid cad trên yn perthyn i gwmni'r 'Highland Railway' ac roedd oriau i aros cyn bod hwn yn codi stêm i'w siwrnai.\nOnd fe fyddai'n rhaid i bawb arall sefyll trwy oriau hir y moliant.\nYno y diflannai am oriau, yn blentyn, i hongian ar iet yr ardd, ac i smalio gyrru car mewn sgerbwd hen dractor rhydlyd.\nGweithiodd y meddygon a'r nyrsus yn hir a thawel am oriau yn y theatr.\n* Oriau neu batrymau gwaith\nDdaeth neb ar ei chyfyl am oriau.\nGan nad oedd arian ar gael i dalu rhywun i'w hadeiladu hi roedd yn rhaid gwneud hyn yn ystod oriau hamdden y bobl.\nOs fydd o wedi gollwng y milgi'n rhydd ac wedi ei amseru o'n rhedeg, chyrhaeddith o ddim yn ôl am oriau.\nTrafaeliai'r oriau byrion ar draws yr wybren gyda'r cymylau.\nLlithrai geiriau yn ddilyffethair dros eu gwefusau i ysgafnhau'r oriau ac yr oedd y ddau fachgen yn glustiau i gyd.\nCyn y foment dyngedfennol honno mae'r oriau weithiau'n gallu troi'n ddyddiau o fyw'n gynnil ar y nesa' peth i ddim gwybodaeth.\nRoedd oriau eto cyn y nos a'i ysbrydion.\nDoedd neb ar fwrdd y British Monarch wedi gweld llong arall ers oriau maith, ac roedd y tir agosaf fil o filltiroedd i ffwrdd!\nMi fydd o'n aelod o'r tîm cynllunio - ac oriau hir wrth y cyfrifiadur o'i flaen o.